MINISTERU GĦALL-AFFARIJIET EWROPEJ U L- UGWALJANZA MINISTERU GĦALL-AFFARIJIET EWROPEJ U L-UGWALJANZA Uffiċċju tas-Segretarju Permanenti (Amministrazzjoni) – Introduzzjoni Direttorat għas-Servizzi Korporattivi Direttorat għad-Drittijiet tal-Bniedem u l-Integrazzjoni Dipartiment tar-Relazzjonijiet Industrijali u tal-Impjieg Is-Segretarjat għall-Unjoni Ewropea Ir-Rappreżentanza Permanenti ta' Malta għall-Unjoni Ewropea Id-Diviżjoni għall-Istrateġija u l-Implimentazzjoni Id-Diviżjoni tal-Miżuri u s-Sapport Id-Diviżjoni għall-Ippjanar u Kordinazzjoni tal-Prijoritajiet Id-Diviżjoni għall-Fondi u l-Programmi Uffiċċju tas-Segretarju Permanenti (Amministrazzjoni) mill-Fondi Ewropej. Ir-responsabbiltajiet li jaqgħu taħt il-Ministeru għall-Affarijiet Ewropej u l-Ugwaljanza jinqasmu taħt żewġ segretarji permanenti, wieħed responsabbli mill-Amministrazzjoni u Ugwaljanza u l-ieħor responsabbli Matul l-2018 tkompliet il-ħidma biex jissaħħaħ il-qafas amministrattiv tal-Ministeru biex dan ikun f'qagħda li jimplimenta l-inizjattivi, il-programmi u l-proġetti tiegħu fil-ħin u bl-iktar mod effettiv. minn hekk, il-Ministeru kien impenjat fl-implimentazzjoni ta' numru ta' Miżuri tal-Baġit 2018 (11 b'kollox), Miżuri ta' Simplifikazzjoni tal-Burokrazija 2018 (total ta' 5) u anke Key Performance Indicator (KPI), apparti li kompla jaħdem fuq xi miżuri oħra li kien għadhom pendent mis-snin ta' qabel. Fond għall-maternità Minbarra dan, l-Uffiċċju tas-Segretarju Permanenti (Amministrazzjoni) kien ukoll responsabbli għax- xogħol marbut mal-Maternity Trust Fund. F'dan ir-rigward, l-uffiċċju rċieva u solva 427 talba għall- informazzjoni mingħand employers. Ġie żviluppat materjal informattiv li jinkludi l-iktar tagħrif li jiġu bżonn l-employers. Dan il-materjal tqassam lil min iħaddem permezz tal-għaqdiet ta' min iħaddem, kif ukoll fuq bażi individwali permezz tal-posta elettronika. Kien hemm kollaborazzjoni mad-Dipartiment tas- Sigurtà Soċjali biex tittejjeb is-sistema onlajn li permezz tagħha jsiru applikazzjonijiet għal dan il-fond. Twaqqfu wkoll indirizz elettroniku u żewġ linji tat-telefown biex ikun iffaċilitat il-kuntatt mal-employers. Il-Bord tal-Fond iltaqa' tliet darbiet matul is-sena. Konsultazzjonijiet pubbliċi L-Uffiċċju ħa ħsieb ukoll li jikkordina l-ħidma marbuta mal-konsultazzjonijiet pubbliċi li jsiru b'mod Matul l-2018 kien hemm total ta' 116-il konsultazzjoni, li minnhom 41 kienu jinvolvu proposti ta' leġiżlazzjoni (liġijiet ġodda jew tibdil f'liġi) u 75 mhux leġiżlattivi. Saret reviżjoni tal-focal points fi ħdan kull ministeru biex ikun hemm kordinazzjoni dejjem aħjar f'dawn il-proċessi. Apparti minn hekk, ġiet introdotta sistema ta' verifikar tal-konsultazzjonijiet li jinħarġu mid-Dipartiment tal-Informazzjoni sabiex ikun żgurat li kull konsultazzjoni pubblika tkun aċċessibbli fuq il-portal nazzjonali u b'hekk il-pubbliku jkun jista' jagħti l-kummenti tiegħu b'mod sistematiku u b'iktar konvenjenza. Segretarju Permanenti (Amministrazzjoni) Direttorat għas-Servizzi Korporattivi Id-Direttorat għas-Servizzi Korporattivi huwa responsabbli biex jipprovdi s-sapport meħtieġ lis-segretarji permanenti, lid-dipartimenti/direttorati u entitajiet li jaqgħu taħt ir-responsabbiltà tal-Ministeru. speċjalment fl-oqsma ta' mmaniġġjar f'dak li jirrigwarda amministrazzjoni, finanzi u riżorsi umani u mmaniġġjar fuq livell ġenerali sabiex il-Ministeru jkun jista' jikseb ir-riżultati mistennija. fassal pjanijiet ta' ħidma, u proċeduri sabiex jiġi żgurat li l-għanijiet jintlaħqu fil-ħin u tinżamm il-kwalità filwaqt li jagħmel monitoraġġ sabiex jara li dak li ġie ppjanat jintlaħaq. It-Taqsima tal-Finanzi Id-Direttorat għas-Servizzi Korporattivi kien involut fl-eżerċizzju tar-Reviżjoni tal-Infiq Komprensiv ikkordinat mill-Ministeru għall-Finanzi (MFIN) u wkoll abbozza l-Pjan Finanzjarju tal-Ministeru għall- 2018 li kien sottomess lill-Uffiċċju tal-Baġit u sussegwentement ġie ppubblikat fl-Istimi Annwali tal-Baġit Id-Direttorat jipprovdi wkoll l-għajnuna neċessarja fir-rigward ta' oqsma finanzjarji u amministrattivi li jikkonċernaw ir-Rappreżentanza Unjoni Ewropea ta' Malta fi Brussell. It-Taqsima tal-Finanzi hi responsabbli għall-immaniġġjar ta' riżorsi finanzjarji taħt il-voti tal-Ministeru (inklużi dawk tad-dipartmenti tal-Gvern fi ħdan il-Ministeru) skont il-leġiżlazzjoni, policies u regolamenti Din it-Taqsima għandha r-responsabbiltà għall-kontroll tal-ispiża tal-operat b'mod effettiv u responsabbli. Il-fondi approvati huma maqsumin bejn is-Segretarjat tal-Ministeru u l-Uffiċċju tas- Segretarju Permanenti. Matul is-sena 2018, saru numru ta' commitments għal xiri ta' prodotti u servizzi għal numru ta' Dan il-proċess jinkludi l-ipproċessar ta' fatturi u pagamenti oħra, inkluż l-awtorizzazzjoni ta' talbiet dipartimentali għall-provvisti, ordnijiet ta' xiri lokali u vouchers ta' pagamenti. L-ispiża Rikorrenti għas-sena 2018 kienet kif murija hawn taħt: Matul is-sena 2018, id-Direttorat irreveda management accounts, dikjarazzjonijiet ta' dħul u ħruġ ta' flus u rapporti finanzjarji oħra li jkunu ppreżentati lid-Direttorat bħala parti mill-proċess għat-trasferiment. Numru ta' attivitajiet oħra jinkludu:  assistenza fit-tmexxija fl-implimentazzjoni ta' riformi tat-tmexxija finanzjarja, b'mod partikolari dawk relatati mal-Accrual Accounting; tħejjija ta' rapporti perjodiċi li jinkludu rapporti ta' kull tliet xhur dwar l-Accrual Accounting, l- Estimi Riveduti ta' kull xahar u rapporti finanzjarji oħra skont kif meħtieġ; trasferiment ta' fondi minn item għall-ieħor fl-estimi finanzjarji, skedi għat-trasferiment ta' fondi bejn vot u ieħor, kif ukoll vouchers ta' trasferiment u aġġustamenti permezz tad-Departmental immaniġġjar ta' ħruġ u għeluq ta' advances tas-safar u l-proċessi sussegwenti sabiex jiġu rifonduti l-fondi fejn applikabbli; immaniġġjar ta' ċittijiet tal-fjuwil permezz tal-Fleet Management System; superviżjoni tas-sistema tal-kontroll tal-istokk, inkluż id-dħul u ħruġ ta' provvisti għall-uffiċċju. Minbarra dan, id-Direttorat assista wkoll fil-kumpilazzjoni u segwa l-produzzjoni ta' business plans u financial estimates, u baġit għall-Ministeru, inkluż dawk tad-dipartimenti li jaqgħu taħt id-dekasteru tal- Amministrazzjoni Ġie mfassal pjan komprensiv fir-rigward ta' xogħlijiet marbutin mal-istruttura Tal-Pilar fi Triq Marsamxett, Il-Belt Valletta, fejn it-tieni sular li bħalissa huwa mitluq se jiġi rranġat permezz ta' xogħol strutturali u tisbiħ. Dan il-pjan se joħloq spazju għal uffiċini addizzjonali filwaqt li jagħmel din l-istess binja aċċessibbli għal individwi bi bżonnijiet speċjali. Dan il-proġett huwa mistenni li jitlesta bejn l-aħħar tal-2019 u l-bidu tas-sena 2020. Matul is-sena, id-Departmental Contracts Committee ltaqa' għal erbgħa u għoxrin darba – żieda sostanzjali mis-sena ta' qabel – li tirrifletti t-tkabbir fil-Ministeru. Waqt dawn is-seduti, numru ta' kjarifiki għal tenders ġew approvati, rapporti ta' tenders kienu evalwati u rakkomandazzjonijiet kienu maħruġa mill- Matul l-aħħar kwart tas-sena 2018 il-Ministeru dawwar is-sistema tal-ipproċessar tal-amministrazzjoni tas- safar għal waħda totalment elettronika, bil-għajnuna tal-Ministeru għall-Finanzi. Din l-implimentazzjoni rnexxiet u llum il-proċeduri marbuta ma' safar huma kompletament onlajn. It-Taqsima tar-Riżorsi Umani Is-Sezzjoni tar-Riżorsi Umani pprovdiet għajnuna kontinwa lill-kapijiet u l-ħaddiema fi ħdan il-MEAE f'konformità mar-regolamenti rilevanti, proċeduri u leġiżlazzjoni relatata mar-riżorsi umani. sezzjoni kompliet tipprovdi s-sapport neċessarju lid-dipartimenti kollha fi ħdan il-Ministeru, inkluża r- Rappreżentanza ta' Malta fi Brussell. Id-Direttorat ipproċessa wkoll numru ta' rikjesti għal reklutaġġ minn dipartimenti u direttorati oħrajn fi ħdan il-Ministeru. B'riżultat ta' dan ħarġu numru ta' sejħiet għall-applikazzjonijiet u mtlew 149 vakanza. Permezz ta' Direttivi 9 u 10, id-Direttorat ipprepara l-pjan finanzjarju u tar-riżorsi umani għat-tliet snin ta' wara, jiġifieri jkopri mill-2019 sal-2021. Is-Segretarjat għall-Unjoni Ewropea Hija r-responsabbiltà tas-Segretarjat għall-Unjoni Ewropea li jiżgura li kwalunkwe deċiżjoni meħtieġa dwar kull kwistjoni relatata mal-Unjoni Ewropea (UE) tiġi meħuda b'mod tajjeb u fil-ħin. jiġi żgurat li jkunu rċevuti l-istruzzjonijiet xierqa mir-Rappreżentanza Permanenti ta' Malta għall-UE fi Brussell, kif ukoll mill-ministri u l-uffiċjali li jipparteċipaw fil-kunsilli u kumitati. Matul is-sena, il-Ministeru beda proċess biex din it-taqsima ma tibqax segretarjat iżda ssir dipartiment regolarizzat bil-proċeduri kollha tas-Servizz Pubbliku. Fl-aħħar kwart tas-sena nħarġu sejħiet biex jimtlew pożizzjonijiet ġodda f'dan id-dipartiment ġdid. Direttur Servizzi Korporattivi Direttorat għad-Drittijiet tal-Bniedem u l-Integrazzjoni Sfond Id-Direttorat għad-Drittijiet tal-Bniedem u l-Integrazzjoni (HRID) twaqqaf f'Novembru 2015, sabiex jassisti lill-Gvern jilħaq il-pjan tiegħu fir-rigward tal-oqsma tal-libertajiet ċivili, l-ugwaljanza, l- antidiskriminazzjoni u l-integrazzjoni tal-migranti. Id-Direttorat jirrispondi direttament lill-Ministeru għall-Affarijiet Ewropej u l-Ugwaljanza (MEAE).  Fis-26 ta' Ottubru il-Ministru Dr Helena Dalli inawgurat l-uffiċini l-ġodda tad-Direttorat f'Raħal Ġdid, liema uffiċini sa tmiem is-sena kienu jilqgħu 18-il impjegat u disa' persuni kuntrattati.  F'Diċembru d-Direttorat beda joffri l-ewwel servizzi tiegħu permezz tal-programm 'Nappartjeni' immirat għal persuni mhux Maltin li jgħixu f'Malta. 450 klijent uża dan is- servizz sal-aħħar tas-sena. Dan ir-rapport jinkorpora x-xogħol prinċipali kollu li sar mid-Direttorat matul l-2018. Żvilupp ta' liġijiet Qasam li mit-twaqqif tad-Direttorat ingħata importanza kbira kien dak li jirrigwarda l-aspett leġiżlattiv, kemm permezz ta' liġijiet ġodda kif ukoll permezz ta' emendi għat-tisħiħ ta' liġijiet eżistenti. Matul is-sena ġiet ingaġġata uffiċjal legali sabiex tespandi l-operat tad-Direttorat f'dan ir-rigward. waqt ġiet imwaqqfa taqsima legali sabiex tarmonizza l-operat legali tad-Direttorat. Ix-xogħol ta' żvilupp legali prinċipali kien dan li ġej: 1.1 Vjolenza abbażi tal-ġeneru u vjolenza domestika 1.1.1 L-adozzjoni tal-Att dwar il-Vjolenza Abbażi tal-Ġeneru u l-Vjolenza Domestika L-Att dwar il-Vjolenza Abbażi tal-Ġeneru u l-Vjolenza Domestika ġie adottat fit-30 ta' April, u daħal fis- seħħ fl-14 ta' Mejju permezz tal-Att XIII (KAP 581). Primarjament, l-Att isaħħaħ proviżjonijiet legali li huma assoċjati ma' vjolenza abbażi tal-ġeneru u vjolenza domestika, filwaqt li jintroduċi wkoll kunċetti legali ġodda fil-qasam. Fost oħrajn, l-Att jipprovdi pieni iktar ħorox għar-reati ta' stupru, fastidju sesswali, u stalking, flimkien ma' miżuri ta' protezzjoni għall-vittmi. L-Att jintroduċi wkoll il-kunċett ta' Ordni ta' Protezzjoni Temporanja f'każijiet ta' urġenza, u fil-qasam ċivili jassigura illi, waqt proċeduri ta' firda, l-ulied, flimkien mal-vittmi ta' vjolenza jkollhom iktar protezzjoni legali. L-istess Att wessa' l-mandat tal-Kummissjoni dwar il-Vjolenza Domestika, li issa għandha d-dmir li tindirizza wkoll kwistjonijiet ta' vjolenza abbażi tal-ġeneru. Il-Kummissjoni l-ġdida hija wkoll ir- rapporteur nazzjonali fir-rigward tal-Konvenzjoni ta' Istanbul u l-Grupp ta' Esperti dwar Vjolenza Abbażi ta' Ġeneru u l-Vjolenza Domestika (GREVIO). 1.1.2 Emendi fil-Kodiċi Kriminali sabiex jiġu inklużi danni morali F'Awwissu d-dispożizzjonijiet fil-Kodiċi Kriminali dwar danni morali ġew emendati. Permezz ta' din l- emenda, ġie kjarifikat illi d-danni morali jistgħu jiġu mitluba biss f'każ ta' delitti li jaffettwaw id-dinjità tal-persuni, flimkien ma' delitti li jkunu suġġetti tal-anqas għal piena ta' tliet snin priġunerija jew iktar. It-tim legali tad-Direttorat kien involut fl-abbozzar ta' dawn l-emendi, peress illi dawn l-emendi kienu marbuta wkoll mal-proċess leġiżlattiv dwar il-vjolenza domestika u l-vjolenza abbażi tal-ġeneru. L-Att XXXII ġie adottat fl-20 ta' Lulju. 1.1.3 It-tneħħija tar-riżerva dwar l-Artikoli 59 u 60 tal-Konvenzjoni ta' Istanbul Fil-30 ta' April, bħala parti mill-adozzjoni tal-Att dwar il-Vjolenza Abbażi ta' Ġeneru u Vjolenza Domestika, ġew imneħħija r-riżervi ta' Malta dwar l-Artikoli 59 u 60 tal-Konvenzjoni ta' Istanbul. ir-riżervi ġew imneħħija mil-liġi domestika, filwaqt li ġie notifikat il-Kunsill tal-Ewropa b'din il-bidla. Permezz tat-tneħħija ta' dawn ir-riżervi, il-liġi tassigura illi f'każ li r-residenza ta' vittmi ta' vjolenza f'Malta tkun tiddependi mill-istat ta' residenza ta' min iwettaq ir-reat fuqhom, dawn ma jkollomx biża' relatata ma' deportazzjoni, telf ta' status legali, jew telf ta' kustodja tat-tfal, meta jiġu biex jitilqu minn relazzjoni abbużiva u jirrappurtaw dak ir-reat. 1.2 Fertilizzazzjoni assistita u leave abbinat magħha 1.2.1 Emendi fl-Att tal-Protezzjoni tal-Embrijuni F'Ġunju l-Parlament Malti approva emendi tal-Att għall-Protezzjoni tal-Embrijuni. Id-Direttorat kellu sehem fil-kompilazzjoni tal-abbozz permezz tal-parteċipazzjoni tad-Direttur fil-kumitat ad hoc imwaqqaf mill-Ministeru tas-Saħħa. Ma' dan, id-Direttorat ħa ħsieb sabiex, fejn kien hemm imsemmi ġenituri prospettivi, ikunu inklużi l- koppji tal-istess sess u ġenituri weħidhom, sabiex jassigura li dawn l-emendi jeliminaw kwalunkwe diskriminazzjoni abbażi tal-orjentazzjoni sesswali jew l-identità tal-ġeneru, kif ukoll fir-rigward ta' forom differenti ta' familja. L-emendi ġew approvati permezz tal-Att Nru XXIV u daħlu fis-seħħ f'Ottubru. 1.2.2 Tfassil ta' abbozz rigward lijf għall-użu tal-fertilizzazzjoni assistita (IVF) Id-Direttorat assista lid-Dipartiment tar-Relazzjonijiet Industrijali u tal-Impjieg (DIER), fit-tfassil ta' avviż legali dwar il-miżuri rigward leave għall-użu tal-IVF sabiex isiru aktar aċċessibbli għal koppji u individwi, inkluż il-persuni liżbjani, gay, bisesswali, trans, intersess u genderqueer (LGBTIQ). L-Att XXIV tal-2018 ġie adottat fil-21 ta' Ġunju. 1.3 L-implementazzjoni tad-Direttiva tal-UE dwar kontijiet tal-ħlas Id-Direttorat segwa mill-qrib u kkontribwixxa lejn l-proċess dwar il-faċiltà ta' aċċess għal kontijiet bankarji tal-ħlas b'servizzi bażiċi għal persuni migranti f'Malta. F'Diċembru, Direttiva 92/2014/UE ġiet formalment trasposta mill-Awtorità tas-Servizzi Finanzjarji f'Malta (MFSA). Permezz tal-Avviżi Legali Nri 324 u 354 ġiet implementata l-Miżura numru 11 tal-Pjan ta' Azzjoni dwar l-Integrazzjoni (ara sezzjoni 2.2 għal aktar tagħrif). Xogħol ta' żvilupp kemm tad-Direttorat kif ukoll ta' oħrajn (anke dawk li għadhom fi stadju ta' konsultazzjoni) Matul l-2018 saret ukoll ħidma fuq l-abbozzi legali li ġejjin: 1.4.1 L-Abbozz dwar l-Ugwaljanza; l-Abbozz dwar il-Kummissjoni għad-Drittijiet tal- Bniedem u l-Ugwaljanza; u l-Abbozz li jemenda l-Kostituzzjoni (dwar il- Kummissjoni għad-Drittijiet tal-Bniedem u l-Ugwaljanza) L-għan ta' dawn it-tliet abbozzi hu li jsaħħu l-qafas legali tad-drittijiet tal-bniedem u l-ugwaljanza f'pajjiżna. L-abbozz dwar l-Ugwaljanza jgħaqqad u jikkonsolida l-liġijiet nazzjonali, id-direttivi tal-Unjoni Ewropea (UE), u l-ġurisprudenza dwar l-ugwaljanza f'leġiżlazzjoni waħda, u jassigura illi kull karatteristika protetta tingħata l-istess livell ta' protezzjoni legali. L-abbozz dwar il-Kummissjoni jittrasforma l-Kummissjoni Nazzjonali għall-Promozzjoni tal-Ugwaljanza (NCPE) f'kummissjoni indipendenti, b'mandat wiesa', u b'konformità mal-Prinċipji ta' Pariġi tan- Nazzjonijiet Magħquda. L-abbozz li jemenda l-Kostituzzjoni jinkorpora l-Kummissjoni fil-Kostituzzjoni, biex b'hekk jeleva l-istatus tal-istess Kummissjoni. 1.4.2 L-Abbozz li jirrevedi l-Att dwar il-Koabitazzjoni Wara li tqajmu diversi kwistjonijiet dwar l-Att preżenti, id-Direttorat beda proċess ta' reviżjoni ta' dan l- Att, li jikkonsisti minn riċerka, kif ukoll laqgħat ma' diversi stakeholders biex l-emendi li se jkunu proposti jkunu aktar aċċettabbli għal kulħadd u joffru qafas legali aktar sigur għal koabitanti. Żvilupp u implimentazzjoni ta' politiki nazzjonali Qasam ieħor kruċjali għall-progress tax-xogħol tad-Direttorat huwa l-iżvilupp u l-implementazzjoni ta' politiki nazzjonali b'miżuri ta' azzjoni konkreti. Filwaqt li d-Direttorat kompla l-ħidma tiegħu fl- implimentazzjoni tal-istrateġija u pjan ta' azzjoni dwar vjolenza abbażi tal-ġeneru u vjolenza domestika, kif ukoll l-istrateġija u pjan ta' azzjoni għall-integrazzjoni tal-migranti, matul din is-sena ġiet adottata strateġija u pjan ta' azzjoni dwar l-ugwaljanza tal-persuni LGBTIQ għall-perjodu 2018- Din hi it-tieni strateġija f'dan il-qasam. Bdiet ukoll it-tħejjija ta' strateġija u pjan ta' azzjoni dwar l-integrazzjoni tal-ġeneru. 2.1 Strateġija u pjan ta' azzjoni dwar vjolenza abbażi tal-ġeneru u vjolenza domestika F'Novembru 2017 kienet imnedija strateġija nazzjonali bil-għan li timplimenta l-miżuri tal- Konvenzjoni ta' Istanbul li mhumiex ta' natura leġiżlattiva u li minflok jirrikjedu azzjoni ta' prevenzjoni kontra l-vjolenza, waqt li l-vittmi jkunu assistiti kif xieraq. istrateġija laħqet il-qofol tagħha fejn il-ħidma kontinwa tat-taqsima tal-libertajiet ċivili, flimkien ma' żewġ proġetti li jittrattaw l-istess tema, rnexxiela toħloq sistema ta' kordinament bejn diversi ministeri Fost dawn il-ministeri nsibu: Il-Ministeru għall-Affarijiet Barranin u l-Promozzjoni tal-Kummerċ; Il-Ministeru għall-Affarijiet Ewropej u l-Ugwaljanza; Il-Ministeru għall-Affarijiet Interni u s-Sigurtà Nazzjonali; Il-Ministeru għall-Familja, Drittijiet tat-Tfal u Solidarjetà Soċjali; Il-Ministeru għall-Ġustizzja, Kultura u Gvern Lokali; u Il-Ministeru tal-Edukazzjoni u x-Xogħol. Dan il-kordinament iservi bħala faċiltà tas-sistema ta' protezzjoni għal vittmi permezz ta' evalwazzjoni tar-riskju għal dawk li jirrappurtaw każijiet ta' vjolenza kif ukoll riferiment sistematiku għal servizzi offruti. Apparti dan, ġew estiżi l-linji ta' emerġenza tal-Appoġġ u r-riżorsi umani fejn jidħlu servizzi ta' emerġenza; u ġew stabbiliti linji gwida f'diversi oqsma, fosthom dik tal-Korp tal- Fl-aħħar ta' Diċembru din l-istrateġija ġiet mgħoddija lill-Kummissjoni dwar il-Vjolenza Abbażi tal- Ġeneru u Vjolenza Domestika li issa se tkompli t-twettiq tagħha. 2.1.1 Politika dwar trattament ta' vittmi ta' vjolenza domestika Ġie ffirmat Memorandum of Understanding bejn il-Ministeru tal-Edukazzjoni u Xogħol u l-Appoġġ sabiex jiġu msaħħa riferimenti ta' konsulenti għat-tfal skont il-bżonn. Ġie maħruġ għall-pubbliku dokument bl-isem ta' Ġabra ta' Servizzi li jikkonsisti f'listi ta' entitajiet u dipartimenti li għandhom kuntatt dirett ma' każijiet ta' vjolenza abbażi tal-ġeneru u ta' vjolenza domestika. Dan id-dokument jgħammar lill-professjonisti minn setturi u dixxiplini varji b'għarfien dwar is-servizzi disponibbli u għalhekk ikunu kapaċi jirrispondu b'mod effettiv għall-vjolenza abbażi tal-ġeneru u vjolenza domestika flimkien ma' professjonisti oħra f'Malta b'mod kordinat. 2.1.2 It-twaqqif ta' kumitat interministerjali Ġie mwaqqaf kumitat interministerjali fejn jiġu trattati kwistjonijiet li għandom x'jaqsmu mal- istrateġija tal-vjolenza abbażi tal-ġeneru u vjolenza domestika, b'mod speċjali l-miżuri li għandhom x'jaqsmu mal-proġetti li jittrattaw l-istess tema. Dan il-kumitat iservi bħala opportunità sabiex jiġu diskussi l-progress u d-diffikultajiet li jsibu l-entitajiet u/jew ministeri sabiex iwettqu x-xogħol indikat fil-pjan ta' azzjoni. 2.1.3 Taħriġ ta' professjonisti li jkollhom kuntatt ma' vittmi ta' vjolenza domestika Matul is-sena ngħata taħriġ lill-professjonisti li jkollhom kuntatt dirett ma' vittmi ta' vjolenza domestika – inkluż tobba, infermiera, għalliema, ħaddiema soċjali, pulizija, qwiebel, uffiċjali tal- probation, u oħrajn – bħala parti mill-proġett 'Koperazzjoni Sħiħa: Vjolenza Żero'. L-għan ta' dan it- taħriġ kien li dawn is-servizzi jiġu kkordinati u għaldaqstant jitwasslu b'mod effiċjenti. taħriġ ħareġ l-element ta' train the trainer, fejn ġiet żgurata s-sostenibbiltà tal-proġett wara t-tmiem uffiċjali tiegħu (ara sezzjoni 3.1 għal aktar tagħrif). 2.1.4 Ġemellaġ mal-Awstralja Fid-19 ta' Diċembru ġie ffirmat Memorandum of Understanding bejn l-HRID u l-Uffiċju għan-Nisa fi ħdan l-Kabinett rigward koperazzjoni interistituzzjonali. Primarjament, din il-koperazzjoni tirrigwarda t-tisħiħ tal-pożizzjoni tan-nisa u l- ugwaljanza bejn il-ġeneri. Iż-żewġ partijiet qablu li jkun hemm skambju ta' informazzjoni u assistenza teknika rigward żvilupp ta' liġijiet u inizjattivi ta' politiki neċessarji sabiex jikkumbattu, fost l-oħrajn, diskriminazzjoni abbażi tal-ġeneru, vjolenza domestika abbażi tal-ġeneru, vjolenza domestika u ugwaljanza bejn il-ġeneri. Dan il-Memorandum se jibqa' fis-seħħ sas-sena 2024. 2.2 Strateġija u pjan ta' azzjoni għall-integrazzjoni tal-migranti Matul l-aħħar sena bdiet l-implementazzjoni ta' 'Integrazzjoni = Appartenenza, Strateġija u Pjan ta' Azzjoni għall-Integrazzjoni tal-Migranti, Viżjoni 2020', maħruġa fil-15 ta' Diċembru, 2017. kif, permezz ta' dan il-pass tal-Gvern, il-kelma 'integrazzjoni' bdiet tindara aktar. Fattur importanti f'dan l-iżvilupp kienet l-implimentazzjoni ta' diversi miżuri konkreti elenkati fil-Pjan ta' Azzjoni,  Twaqqfet it-Taqsima għall-Integrazzjoni fi ħdan l-HRID, li sa tmiem is-sena kienet tikkonsisti minn disa' persuni, u bdiet tilqa' applikazzjonijiet għall-programm ta' integrazzjoni Dan il-programm jikkonsisti fi pjan ta' integrazzjoni personalizzat u korsijiet tal-Malti, tal-Ingliż, u l-Orjentament Kulturali fl-MCAST u/jew l-Università ta' Malta. is-sena ġew negozjati u ffirmati l-kuntratti ma' dawn iż-żewġ istituzzjonijiet edukattivi;  Tlaqqgħu regolarment il-Kumitat Interministerjali dwar l-Integrazzjoni u l-Forum dwar Affarijiet tal-Integrazzjoni. Tal-ewwel huwa strument biex issir integrazzjoni, u l-Forum iżomm l-HRID qrib il-klijenti tas-servizzi tad-Direttorat permezz ta' kuntatt mill-qrib mal- komunitajiet tal-migranti; u  Saret l-ewwel konferenza nazzjonali dwar l-integrazzjoni, u tulha ġew ippubblikati l-Pjanijiet Interministerjali dwar l-Integrazzjoni u l-Karta u Pjan ta' Azzjoni dwar l-Integrazzjoni fuq 2.2.1 Karta u Pjan ta' Azzjoni dwar l-integrazzjoni fuq livell lokali. Il-Karta u Pjan ta' Azzjoni hija għodda biex kunsilli lokali jappoġġjaw lil xulxin biex jirrispondu għall- bżonnijiet tal-integrazzjoni f'komunitajiet li qed isiru dejjem iktar diversi permezz ta' pjan ta' azzjoni. Hemm elenkati numru ta' prinċipji għall-integrazzjoni fuq livell lokali, bl-intenzjoni li: Jintuża diskors inklussiv u tiġi promossa d-diversità; Ikun hemm klima u opportunitajiet ta' djalogu fuq livell lokali; Jiġu organizzati attivitajiet li jqarrbu komunitajiet differenti; Jiġi promoss l-involviment tal-komunitajiet ta' migranti fil-ħidma tal-entità; Ikun hemm impenn għal attendenza fil-laqgħat tal-Karta u implementazzjoni tal-Pjan ta' Azzjoni; u  Parteċipazzjoni volontarja fi proġetti dwar l-integrazzjoni. Sa tmiem is-sena għaxar kunsilli lokali ffirmaw il-Karta u Pjan ta' Azzjoni. 2.2.2 Forum għall-Affarijiet tal-Integrazzjoni Wara waqfa ta' ftit aktar minn sena, reġa' nħatar il-Forum għall-Affarijiet tal-Integrazzjoni u beda jiltaqa' regolarment, hekk kif ġie stabbilit fl-Istrateġija. Il-Forum iservi bħala mezz primarju sabiex id-Direttorat ikun viċin ir-realtajiet tal-ħajja tal-klijenti tiegħu. 2.2.3 Kumitat Interministerjali Il-Kumitat Interministerjali ġie mwaqqaf f'Jannar. Dan il-Kumitat iltaqa' regolarment, kemm bħala kumitat sħiħ u anka fi gruppi żgħar skont it-tema, sabiex jiġu fformulati l-pjanijiet interministerjali. Eventwalment, dawn ġew ippubblikati fl-14 ta' Diċembru. 2.3 Strateġija dwar l-ugwaljanza għal persuni LGBTIQ Wara s-suċċess miksub matul il-perjodu 2015-2017 fejn Malta rnexxiela tikklassifika fl-ewwel post fir-Rainbow Index ta' ILGA-Europe, grazzi wkoll għall-istrateġija preċedenti, fl-2018 tkompliet il- ħidma sabiex Malta tibqa' toffri l-aħjar protezzjoni u drittijiet lill-persuni LGBTIQ. L-Istrateġija u Pjan ta' Azzjoni dwar l-Ugwaljanza għal Persuni LGBTIQ huwa pjan ġdid għal erba' snin (2018- 2022) u jkompli jibni fuq il-ħidma tal-pjan ta' qabel. Sabiex il-pjan il-ġdid ikun jista' jitwettaq b'mod sistematiku u tikber il-ħidma ma entitajiet oħra, f'Ġunju twaqqfet it-Taqsima dwar l-Orjentazzjoni Sesswali, l-Identità tal-Ġeneru, l-Espressjoni tal- Ġeneru u l-Karatteristiċi tas-Sess (SOGIGESC) fi ħdan id-Direttorat. Din l-istrateġija tinkorpora diversi oqsma bħal: l-ugwaljanza u l-antidiskriminazzjoni; id-dritt għall-edukazzjoni; l-aċċess għas-servizzi tas-saħħa; il-promozzjoni għal parteċipazzjoni ndaqs fl-isport; id-dritt għal ħajja privata u tal-familja; l-indirizz ta' diskors li jippromovi l-mibegħda; it-tisħiħ tar-relazzjoni bejn il-Gvern u s-soċjetà ċivili LGBTIQ; it-tisħiħ ta' miżuri dwar l-ażil; u il-promozzjoni ta' ugwaljanza LGBTIQ fuq skala internazzjonali. 2.3.1 Kunsill Konsultattiv LGBTIQ Il-Kunsill Konsultattiv LGBTIQ ltaqa' b'mod regolari matul is-sena biex jiddiskuti inizjattivi u proċessi varji inkluż it-tfassil tal-Istrategija u Pjan ta' Azzjoni għall-Ugwaljanza LGBTIQ. Il-Kunsill għamel is- sottomissjonijiet tiegħu għall-konsultazzjoni pubblika dwar is-servizzi tas-saħħa għal persuni trans u kellu diversi laqgħat mal-Ministeru tas-Saħħa fejn ġew diskussi l-protokolli relatati mal-Klinika għall-Benesseri tal-Ġeneru. 2.3.2 Tnedija ta' Klinika għall-Benesseri tal-Ġeneru F'Novembru, il-Ministeru tas-Saħħa (ODPM) nieda l-Klinika għall-Benesseri tal-Ġeneru li l-għan tagħha huwa li toffri servizzi tas-saħħa speċjalizzati lil persuni trans, intersess u genderqueer. skeda numru V tal-Att dwar is-Sigurtà Soċjali permezz ta' Avviz Legali Nru 44, bir-riżultat li 'Kondizzjonijiet Relatati mal-Identità tal-Ġeneru u l-Karatteristiċi tas-Sess' ġew eliġibbli għal trattament bħala parti mis-servizzi nazzjonali tas-saħħa. Id-Direttorat kellu diversi laqgħat mal-Ministeru tas-Saħħa bħala parti mill-proċess ta' konsultazzjoni li dan tal-aħħar kien qiegħed iwettaq. 2.3.3 Gwida dwar aċċess għall-marka X fuq il-karta tal-identità u l-passaport It-Taqsima SOGIGESC ippubblikat fuljett li jispjega b'mod faċli kif persuni japplikaw għall-marka X fuq il-karta tal-identità u l-passaport tagħhom. Dan biex jiġi faċilitat l-aċċess għal din il-miżura li daħlet fis- seħħ f'Settembru tal-2017. 2.3.4 Politika dwar trattament ta' persuni trans, intersess u genderqueer mal-Pulizija F'Mejju saret laqgħa mad-Dipartiment tar-Riżorsi Umani tal-Forzi tal-Pulizija biex jiġi diskuss it-tfassil ta' politika dwar trattament ta' persuni trans, intersess u genderqueer li jiġu f'kuntatt magħhom il-pulizija fit- twettiq ta' xogħolhom. Din il-politika ġiet imfassla mit-Taqsima SOGIGESC b'kollaborazzjoni mal- Pulizija u mistennija tiġi ffinalizzata fl-2019. Il-politika toffri gwida lil forzi tal-ordni dwar kif għandhom jimxu f'każ li jiltaqgħu ma' vittmi, persuni li qed jiġu investigati, xhieda, jew detenuti li jippreżentaw jew jiddentifikaw bħala trans, intersess jew varjanti fil-ġeneru. 2.3.5 Sħubija mal-Assoċjazzjoni tal-Futbol ta' (MFA) biex tiġi indirizzata l-inklużjoni ta' persuni LGBTIQ fil-futbol. Bdew diskussjonijiet mas-sezzjoni tar-Responsabbiltà Soċjali tal-Assoċjazzjoni biex jiġu esplorati kampanji edukattivi u taħrig dwar kwistjonijiet LGBTIQ li jaffettwaw dan l-isport tant popolari f'pajjiżna. 2.3.6 Ġemellaġġ mal-Programm ta' Żvilupp tan-Nazzjonijiet Uniti F'Settembru, ġie ffirmat Memorandum of Undestanding bejn il-Programm ta' Żvilupp tan- Nazzjonijiet Uniti u d-Direttorat biex jafferma l-kollaborazzjoni bejn iż-żewg partijiet fil-qafas tal- Dan wara li Malta ġiet mitluba taqsam l-esperjenza tagħha fit-twettiq ta' leġiżlazzjoni u politika LGBTIQ fl-ewwel sessjoni li saret f'Bankok fit-Tajlandja u mbagħad f'Katmandu fin-Nepal. 2.4 Xogħol ta' Żvilupp 2.4.1 Bidu tat-tfassil ta' politika tal-integrazzjoni tal-ġeneru Wara l-ħatra tal-Kunsill Konsultattiv għad-Drittijiet tan-Nisa (CCWR) fl-2017, matul is-sena d-Direttorat wettaq riċerka u diskussjonijiet estensivi ma' dan il-Kunsill dwar is-suġġett tal-ugwaljanza bejn il-ġeneri. Id-Direttorat ħares lejn diversi pajjiżi oħra u x-xogħol tagħhom fil-qasam tal-ugwaljanza bejn il-ġeneri biex b'hekk setgħu jiġu identifikati l-pilastri ewlenin li għandhom jiġu indirizzati fl-Istrateġija u l-Pjan ta' Azzjoni għall-Integrazzjoni tal-Ugwaljanza bejn il-Ġeneri. Dan eventwalment se jwassal għall- istabbiliment tat-Taqsima għall-Integrazzjoni tal-Ġeneru fil-bidu tal-2019, bil-għan li tiżgura li l-liġijiet jitfasslu mill-perspettiva tal-integrazzjoni tal-ġeneru, kif ukoll tħejji strateġija nazzjonali bi pjan ta' azzjoni u miri ċari dwar il-promozzjoni tal-ugwaljanza bejn il-ġeneri. 2.4.2 Kunsill Konsultattiv għad-Drittijiet tan-Nisa Il-Kunsill Konsultattiv għad-Drittijiet tan-Nisa ġie mwaqqaf fit-28 ta' Novembru, 2017, mill-Ministru Matul is-sena li għaddiet dan il-Kunsill kellu diversi laqgħat mad-Direttorat sabiex jiġu identifikati aspetti prijoritizzati mill-Gvern u jkun hemm skambju ta' għarfien espert bejn il-membri. Sabiex ikun hemm konsultazzjoni effiċjenti, il-membri ġew organizzati f'diversi sottokumitati fejn kull wieħed iddiskuta suġġett differenti u offra s-suġġerimenti tiegħu. Fost is-suġġetti indirizzati kien hemm: l-indirizzar tad-differenzi fil-pagi bejn il-ġeneri; l-introduzzjoni ta' kwoti relatati mal-ugwaljanza bejn il-ġeneri għal bordijiet appuntati mill- Gvern; il-prostituzzjoni – u l-vijabbiltà ta' mudelli varji għal Malta; l-adozzjoni ta' miżuri li jittrattaw vjolenza abbażi tal-ġeneru u vjolenza domestika; leġiżlazzjoni dwar l-ugwaljanza sabiex tindirizza l-ostakoli li jbatu minnhom in-nisa fl- iżvilupp tal-karriera tagħhom; il-bilanċ bejn id-doveri tal-familja u l-karriera. Lejn l-aħħar tas-sena l-Kunsill u d-Direttorat bdew jaħdmu fuq strateġija ġdida dwar l-integrazzjoni tal- ġeneru. Tħaddim ta' fondi Ewropej Id-Direttorat jagħmel użu minn fondi Ewropej sabiex jimplementa miżuri innovattivi li bil-fondi nazzjonali biss ma jkunux possibbli. Għadaqstant, sa mill-bidu nett, id-Direttorat kien strateġiku fil- mod li bih applika għall-fondi, biż-żewġ oqsma indirizzati jkunu dawn tal-vjolenza abbażi tal-ġeneru u l-integrazzjoni tal-migranti. Issa qegħdin nindirizzaw ukoll l-aspett tal-ugwaljanza LGBTIQ u l- integrazzjoni tal-ġeneru permezz ta' applikazzjonijiet ġodda. 3.1 Il-proġett Koperazzjoni Sħiħa: Vjolenza Żero Il-proġett Koperazzjoni Sħiħa: Vjolenza Żero huwa proġett kofinanzjat mill-Programm tad-Drittijiet, l- Ugwaljanza u ċ-Ċittadinanza (REC) tal-Unjoni Ewropea. L-għan tal-proġett huwa li jimplimenta l-Artikoli 15, 18 u 26 tal-Konvenzjoni ta' Istanbul u tiżdied il-kapaċità bejn l-aġenziji li jaħdmu fil-qasam tal- vjolenza abbażi tal-ġeneru u vjolenza domestika sabiex jissaħħu l-mekkaniżmi ta' protezzjoni u s-servizzi ta' appoġġ għall-vittmi. Dan il-proġett ra l-bidu tal-implementazzjoni tiegħu f'Jannar 2017 u tlesta f'Diċembru ta' din is-sena. L-għan tal-proġett kien li jsaħħaħ il-koperazzjoni bejn diversi aġenziji, jipprovdi taħriġ għall-professjonisti li jaħdmu f'dan is-settur (ara sezzjoni 2.1.3 għal aktar tagħrif) u jqajjem kuxjenza dwar il-vjolenza abbażi tal-ġeneru u l-vjolenza domestika. Dan il-proġett inkluda wkoll riċerka bl-għan li jidentifika u jesplora l-ostakoli li jiffaċċjaw vittmi nisa f'Malta u f'Għawdex meta jfittxu l-għajnuna f'diversi servizzi kemm dawk tal-Istat u dawk volontarji. L- istudju, imwettaq mill-Università ta' Malta, jiffoka wkoll fuq ostakoli li jiffaċċjaw il-professjonisti meta jwasslu servizz lill-vittmi. Il-proġett iffoka wkoll fuq li jqajjem kuxjenza dwar il-vjolenza abbażi tal-ġeneru u l-vjolenza domestika. Matul dawn is-sentejn saru diversi kampanji ta' għarfien, fosthom kampanji fuq il-midja soċjali, fuq ir- radju, posters f'xelters tal-karozzi tal-linja u f'postijiet tad-divertiment, u banners fuq gazzetti onlajn. dawn il-kampanji, l-għan kien li s-soċjetà inġenerali ssir aktar konxja fuq is-suġġett u r-realtajiet eżistenti, li ssaħħaħ il-prevenzjoni, u li tinkoraġġixxi l-vittmi, ix-xhieda u persuni fil-qrib biex jirrappurtaw u jfittxu l-għajnuna. Għaldaqstant, ġie ppubblikat ukoll dokument bl-isem ta' Ġabra ta' Servizzi (ara sezzjoni 2.1.1 għal aktar tagħrif) bħala gwida. 3.2 Il-proġett Inkissru ċ-Ċiklu tal-Vjolenza Il-proġett Inkissru ċ-Ċiklu tal-Vjolenza ra l-bidu tal-implementazzjoni tiegħu f'Jannar, u jibni fuq il- proġett Koperazjoni Sħiħa: Vjolenza Żero. Il-fond ta' dan il-proġett jammonta għal €350.000 koffinanzjat mill-REC tal-UE. Fih jinkorpora fost oħrajn:  kampanji ta' sensibilizzazzjoni u għarfien;  programm edukattiv għat-tfal u żgħażagħ fuq prevenzjoni ta' vjolenza kontra n-nisa; kif ukoll  żvilupp ta' programm ta' mentoring għal vittmi nisa tal-vjolenza domestika sabiex ikunu kapaċi jinstigaw bidliet fl-imġiba tagħhom u jegħlbu ċ-ċiklu tal-vjolenza. Dan il-proġett huwa mmirat biex tingħata għajnuna lil dawk in-nisa vulnerabbli jew f'iktar riskju li jsofru vjolenza ta' kull forma – kemm dik psikoloġika, ekonomika, sesswali jew fiżika. Fi ħdan il-proġett qed issir riċerka biex nifhmu l-imġiba u l-attitudnijiet ta' nisa vittmi ta' vjolenza u x'qed iżżomhom lura milli joħorgu minn dan iċ-ċiklu, u anke r-raġunijiet li jwassluhom għal relazzjoni abbużiva bħal dik li kienu fiha qabel, anke wara li jkunu fittxew l-għajnuna. Ingħata taħriġ biex tinħoloq iktar kuxjenza fost il-gruppi tan-nisa l-iktar vulnerabbli għall-vjolenza – fosthom dawk b'diżabbiltà, immigranti, u LBTIQ – dwar is-servizzi ta' sapport għalihom kif ukoll x'miżuri jistgħu jieħdu biex jipproteġu lilhom infushom aħjar. In-nisa li pparteċipaw f'dan il-proġett kollha ħadu taħriġ fi gruppi, u saru wkoll sessjonijiet ta' counselling fuq bażi individwali. Dan sar biex jingħata spazju għal dawk li xtaqu jressqu esperjenzi ta' natura kunfidenzjali. Ħadu taħriġ 17-il mara b'dizabbiltà, 10 nisa immigranti u 11-il persuna LBTIQ li fosthom hemm tlieta li jinsabu fil-Faċilità Korrettiva ta' Kordin. Sar taħriġ speċifiku fost il-mexxejja tal-Malta Girl Guides u l-Assoċjazzjoni tal-Iscouts biex dawn ikunu ambaxxaturi dwar tagħlim kontra l-vjolenza domestika ma' membri iżgħar fl-Iscouts u l-Girl Guides. Għal dan it-taħriġ attendew 51 persuna minn 16-il sena 'l fuq. Sa tmiem is-sena, permezz ta' dan il-proġett, intlaħqu madwar 120 tifel u tifla adolexxenti li huma membri tal-Iscouts u l-Guides permezz ta' taħrig dwar vjolenza domestika u vjolenza abbazi tal-ġeneru. Dan in-numru mistenni li jilħaq l-400 tifel u tifla sa tmiem il-proġett. Bejn Ottubru u Diċembru tnediet kampanja ta' għarfien immirata lejn il-pubbliku inġenerali. Din il- kampanja saret b'sensiela ta' informazzjoni onlajn fosthom midja soċjali (Facebook, YouTube u Google) u gazzetti onlajn, fost l-oħrajn. Dawn saru biex il-pubbliku (inkluż it-tfal) ikun megħjun biex ikun sensibbli għal sinjali madwarhom, forsi anke fil-familji tagħhom stess, fir-rigward ta' vjolenza domestika. informazzjoni kienet tinkludi lil minn wieħed għandu jikkuntattja u/jew iċempel f'sitwazzjonijiet simili. L-innovazzjoni ta' dan il-proġett huwa fil-fatt li jolqot mhux biss nisa li għaddew jew qed jgħaddu minn vjolenza iżda wkoll ilħaqna nisa li għandhom diżabbiltà, huma immigranti, jew LBTIQ; ċjoè nisa li huma iktar vulnerabbli. Dan huwa l-ewwel proġett ta' dan it-tip f'pajjizna. Fl-aħħar ta' Diċembru, dan il-proġett ġie mgħoddi lill-Kummissjoni għal Vjolenza Abbażi tal-Ġeneru u Vjolenza Domestika u mistenni jitlesta f'Ġunju 2020. 3.3 Il-proġett TagħlimSkambjuIntegrazzjoni Il-proġett ta' integrazzjoni TagħlimSkambjuIntegrazzjoni beda b'suċċess, wara li d-Direttorat irċieva 450 applikazzjoni bejn Lulju u Diċembru ta' din is-sena. Din il-figura tikkonferma l-interess qawwi fost persuni barranin li jitgħallmu l-lingwa Maltija u jintegraw fil-komunitajiet tagħna. applikant ġie milqugħ fl-uffiċini tagħna f'Raħal Ġdid fejn, flimkien mal-uffiċjali għall-integrazzjoni, ġie mfassal pjan ta' integrazzjoni personalizzat għal kull klijent. Għaldaqstant, fit-Taqsima tal-Integrazzjoni ġew ingaġġati ħames uffiċjali għall-integrazzjoni li jieħdu ħsieb l-implimentazzjoni tal-proġett u tal-istrateġija tal-istess taqsima. Apparti dawn, ġew ingaġġati żewg uffiċjali oħra sabiex jimmaniġġjaw il-proġett TagħlimSkambjuIntegrazzjoni. Dan kollu qed isir b'investiment ta' madwar żewġ miljun ewro kofinanzjati mill-UE taħt il-Fond tal-Ażil, Migrazzjoni, u Integrazzjoni (AMIF), u l-proġett mistenni jitlesta fis-sena 2022. 3.4 Applikazzjoni għal Nimmiraw fil-Għoli: Lejn Ugwaljanza Sħiħa bejn il-Ġeneri Id-Direttorat issottometta applikazzjoni għal proġett bl-isem Nimmiraw fil-Għoli: Lejn Ugwaljanza Sħiħa bejn il-Ġeneri mill-fond taż-ŻEE. L-għan prinċipali ta' dan il-proġett hu li jsaħħaħ l-istruttura tal-governanza tal-ugwaljanza bejn il-ġeneri u jindirizza sfidi komuni bejn it-tliet pajjiżi msieħba, jiġifieri Malta, il-Kroazja u l-Greċja. Il-proġett jinkludi t-tixrid ta' prattiki tajbin, qsim ta' għarfien u Dan sabiex jgħammru 'l dawk li jfasslu l-politika u jimplimentawha bl-istrutturi u l- għodda neċessarji għas-sostenibbiltà tat-tisħiħ tal-ugwaljanza bejn il-ġeneri lil hinn mill-proġett. il-proġett mistenni jikkontribwixxi għall-ibbaġitjar li għandu x'jaqsam mal-ġeneru, għall-promozzjoni tal-integrazzjoni tal-ġeneru u għall-adozzjoni ta' mekkaniżmu li jnaqqas l-inugwaljanza bejn il-ġeneri fl-impjieg u l-protezzjoni soċjali. 3.5 Applikazzjoni għal TRANSFORM: Ngħollu l-istandards għall-proviżjoni tas-servizzi tas- saħħa għal persuni LGBTIQ Id-Direttorat issottometta applikazzjoni għal proġett bl-isem ta' TRANSFORM: Ngħollu l-istandards għall-proviżjoni tas-servizzi tas-saħħa għal persuni LGBTIQ, li l-għan prinċipali tiegħu huwa t-taħriġ ta' jipprovdu s-servizzi tas-saħħa kemm jekk huma multidixxiplinarju li jipprovdi kura speċjalizzata lil persuni trans, kif ukoll dawk li jaħdmu bħala uffiċjali tal-Customer Care fi ħdan l-isptarijiet, u ċ-ċentri tas-saħħa. Il-proġett jinkludi kampanji ta' għarfien indirizzati kemm lejn il-persuni LGBTIQ kif ukoll lejn is-soċjetà inġenerali. Dan il-proġett huwa maħsub li jitwettaq fi sħubija mal-ODPM kif ukoll ma' professjonisti barranin mill-Università ta' Ghent fil-Belġju li huma esperti fil-qasam. Xogħol u assistenza internazzjonali F'diversi okkażjonijiet, id-Direttorat kien mitlub min-Nazzjonijiet Magħquda, mill-Kunsill tal-Ewropa, mill-Kummissjoni Ewropea, l-Organizzazzjoni għas-Sigurtà u l-Koperazzjoni fl-Ewropa u minn pajjiżi varji sabiex joffri s-servizzi tiegħu ħalli jgħin lil pajjiżi oħra javvanzaw f'dawk l-oqsma tad-drittijiet tal- bniedem fejn Malta llum hija rikonoxxuta bħala mudell. Il-Ministru Helena Dalli f'diversi okkażjonijiet irringrazzjat lid-Direttorat għall-ħidma tiegħu fosthom fit- 62 sessjoni tal-Kummisjoni dwar l-Istatus tan-Nisa tan-Nazzjonijiet Magħquda, fil-laqgħat bejn il-Ministri tal-Presidenza tal-Kunsill, u diversi laqgħat u avvenimenti oħra. 4.1 Ir-Rivista Universali Perjodika (UPR) tan-Nazzjonijiet Magħquda Matul din is-sena, id-Direttorat ikkordina l-proċess lejn ir-Rivista Universali Perjodika ta' Malta fil-Kunsill għad-Drittijiet tal-Bniedem (HRC) tan-Nazzjonijiet Magħquda. Dan il-proċess kien jinvolvi kordinament ma' diversi ministeri, il-kitba ta' rapporti u diskorsi, kif ukoll diversi sottomissjonijiet. Il-kulminazzjoni ta' dan il-proċess kien jikkonsisti fil-preżentazzjoni tar-rapport Malti min-naħa tal-Ministru Helena Dalli. Wara dan sar ħafna xogħol mal-ministeri rispettivi sabiex Malta tkun tista' tilqa' l-ogħla livell possibbli ta' rakkomandazzjonijiet miġjuba lilha. 4.2 Avvanzi fl-indiċi Qed isir xogħol sabiex Malta tavvanza fil-pożizzjoni tagħha fir-rigward tal-MIPEX dwar l-integrazzjoni tal-migranti, u l-pożizzjoni fuq l-Indiċi tal-Ugwaljanza bejn il-Ġeneri (GEI) tal-Istitut tal-Unjoni Ewropa għall-Ugwaljanza bejn il-Ġeneri (EIGE). Malta rnexxielha wkoll tagħmel isem għaliha fejn tidħol l-istatistika. Fl-Indiċi Qawsalla tal-ILGA-Europe, Malta rnexxielha terġa' tikklassifika fl-ewwel post, b'91%. Dan l-indiċi jibbaża l-klassifika tiegħu fuq l- ugwaljanza u nondiskriminazzjoni; il-familja; ir-reati u d-diskors tal-mibegħda; ir-rikonoxximent legali tal- ġeneru u l-integrità fiżika; l-ispazju għas-soċjetà ċivili u l-ażil. 4.3 Tixrid ta' għarfien u koperazzjoni internazzjonali F'Ottubru r-Rappreżentazzjoni Permanenti ta' Malta fi Brussell ħadmet id f'id mal-kollegi Ġermaniżi biex f'Dar Malta ġiet ospitata sessjoni bl-għan li xxerred għarfien dwar id-drittijiet tal-persuni intersess fost il- pajjiżi tal-Unjoni. Din seħħet b'suċċess fit-23 ta' Ottubru. Fis-6 ta' Diċembru ġiet iffirmata non-paper minn 19-il pajjiż tal-Unjoni Ewropea li titlob illi l-ħidma favur l-ugwaljanza tal-persuni LGBTIQ titkompla u tissaħħaħ. Dan fid-dawl tal-elezzjonijiet tal-Parlament Ewropew u l-bidla fil-Kummissjoni Ewropea li se jseħħu fl-2019. Din l-inizjattiva kienet frott ta' ħidma sfiqa mir-rappreżentanza permanenti ta' Malta fl-Unjoni Ewropea u t-taqsima SOGIGESC fi ħdan id- Il-Ministru Helena Dalli ffirmat dan id-dokument importanti f'isem Malta u ppreżentatu waqt l- Din l-inizjattiva kellha wkoll l-appoġġ tas-soċjetà ċivili Ewropea li laqgħu din l-inizjattiva. 4.4.1 Taqsima tal-integrazzjoni qasam. F'Ġunju ta' din is-sena, id-Direttorat flimkien mal-Università ta' Malta, għamlu study visit fil-Portugall fejn kellhom l-opportunità li josservaw il-politika u l-prattika tajba fil-qasam tal-integrazzjoni. Din l-istudy visit kienet meqjusa importanti, minħabba l-fatt li l-Portugall huwa magħruf bħala mudell tajjeb f'dan il- F'Lulju t-Taqsima SOGIGESC ospitat żewġ delegazzjonijiet mill-Georgia u r-Renju Unit biex taqsam l- esperjenza ta' Malta partikolarment fil-qasam tar-rikonoxximent ta' koppji tal-istess sess u f'dak li jirrigwarda provvedimenti dwar l-identità tal-ġeneru, l-espressjoni tal-ġeneru u l-karatteristiċi tas-sess. Dawn is-sessjonijiet saru wkoll grazzi għall-parteċipazzjoni ta' uffiċjali minn diversi entitatijiet governattivi bħalma huma diversi taqsimiet ta' Identity Malta, l-Uffiċċju tal-Avukat Ġenerali, l- Assoċċjazzjoni Notarili, il-Ministeru tas-Saħħa u l-Ministeru tal-Edukazzjoni. F'Ottubru saret ukoll laqgħa ma' uffiċjali mid-Dipartiment tad-Drittijiet tal-Bniedem fil-Brażil. 4.5 Parteċipazzjoni f'networks Ewropej Id-Direttorat huwa wieħed mill-140 membru tal-Women Against Violence Europe (WAVE) Network li jiġbor fih organizzazzjonijiet nazzjonali magħmulha min-nisa li jikkumbattu vjolenza kontra n-nisa u tfal fl-Ewropa. Permezz ta' dan in-network, il-membri għandhom l-opportunità li jaqsmu informazzjoni u ideat flimkien skont l-eperjenzi tagħhom fil-pajjiżi rispettivi. Għaldaqstant, l-istess membri huma s-sors ta' informazzjoni primarja fl-ambitu nazzjonali rispettiv tagħhom. Din is-sena Malta ospitat l-għoxrin laqgħa annwali tal-WAVE Network bejn it-22 u t-23 ta' Ottubru fil-Kampus tal-Università ta' Malta fil-Belt Valletta fejn ġew trattati suġġetti varji fosthom il-protezzjoni tas-servizzi speċjalizzati għan-nisa minn miżuri newtrali għal ġeneru, forom differenti ta' vjolenza sesswali kontra nisa, bniet u migranti nisa, u kif qed jiġi indirizzat il-femminiċidju fl-isfera tal-Unjoni Ewropea. Matul is-sena d-Direttorat ikkonsolida l-parteċipazzjoni tiegħu fil-European Integration Network tal- Kummissjoni Ewropea, li jservi bħala mekkaniżmu informali fejn tiġi promossa l-integrazzjoni tal- migranti madwar il-pajjiżi tal-Unjoni Ewropea. Id-Direttorat ħa sehem f'laqgħat plenarji. L-ewwel waħda f'April fejn partikolarment ġie diskuss is-suq tax-xogħol u l-integrazzjoni, u l-profil ta ħiliet u għodod għal ċittadini ta' pajjiżi terzi; kif ukoll laqgħa oħra f'Novembru fejn ġie diskuss il-Fond Ażil, Migrazzjoni, u Integrazzjoni wara s-sena 2020, kif ukoll saret enfasi fuq migranti nisa. Id-Direttorat jagħmel parti wkoll mill-Governmental LGBTIQ Focal Point Network li jiġbor fih uffiċjali governattivi li bħala parti minn xogħolhom jiffukaw fuq id-drittijiet u l-ugwaljanza ta' persuni LGBTIQ. Dan in-network jiltaqa' darbtejn fis-sena. L-ewwel laqgħa tas-sena saret f'Lisbona l-Portugall u kienet abbinata ma' konferenza annwali li tiġi organizzata fl-okkażjoni tal-IDAHOT li tiġi ċċelebrata fis-17 ta' Mejju. It-tieni laqgħa saret f'Talinn, l-Estonja, u Helsinki fil-Finlandja. Id-Direttorat jirrappreżenta lill-Malta wkoll fi tliet High Level Groups tal-UE li jikkonċernaw l- antidiskriminazzjoni, l-ugwaljanza bejn il-ġeneri, u l-ġlieda kontra r-razziżmu. Riżorsi Umani u l-Organigram tad-Direttorat Matul is-sena, ir-riżorsi umani tad-Direttorat ġew estiżi minn sitt uffiċjali għal dsatax. Dan huwa riżultat tat-tkabbir ta' riżorsi umani fit-taqsimiet tal-Integrazzjoni u tal-Programmi u Amministrazzjoni, kif ukoll l- introduzzjoni tat-taqsima ġdida SOGIGESC u tat-taqsima legali. Rappreżentazzjoni viżwali tat-taqsimiet u l-uffiċjali fi ħdan id-Direttorat hija ppreżentata hawn taħt. Struttura tat-taqsimiet fi ħdan id-Direttorat 5.2 Struttura tal-uffiċjali fit-taqsimiet rispettivi Direttur 1 Proġett intemm fl-aħħar tas-sena. 2 Il-proġett ġie mgħoddi lill-Kumissjoni għal Vjolenza Abbażi tal-Ġeneru u Vjolenza Domestika. 3 It-taqsima ġiet terminata mal-mixja tal-Assistent Direttur tal-Libertajiet Ċivili lejn il-Kumissjoni għal Vjolenza Abbażi tal-Ġeneru u Vjolenza Domestika. 4 Din il-pożizzjoni ġiet itterminata ma' tmiem il-proġett. 5 Din il-pożizzjoni mxiet għand il-Kumissjoni dwar il-Vjolenza Abbażi tal-Ġeneru u Vjolenza Domestika. 6 L-Assistent Direttur mexa lejn il-Kummissjoni għal Vjolenza Abbażi tal-Ġeneru u Vjolenza Domestika. 7 F'din il-pożizzjoni nsibu ħames uffiċjali. Tnediet applikazzjoni nattiva għall-Awtorità għas-Saħħa u s-Sigurtà fuq il-Post tax-Xogħol bħala parti mill-inizjattiva mservices tal-Gvern. Apparti milli tipprovdi ħarsa ġenerali fuq l-Awtorità li tinkludi servizzi assoċjati u dettalji ta' kuntatt, l-applikazzjoni tipprovdi l-faċilità li tissottometti rapport, inkluż ritratti fuq attivitajiet li jidhru li jipperikolaw is-saħħa u s-sigurtà tal-ħaddiema u l-faċilità tan-notifikazzjoni li taġġorna l-utenti dwar avviżi u aħbarijiet ġodda. Responsive Website ffinanzjata mill-Unjoni Ewropea ġiet imnedija biex tassisti l-Fondi u Diviżjoni tal-Programmi (FPD) fil-promozzjoni ta' opportunitajiet finanzjarji u testendi l-firxa tagħha għaċ-ċittadini. L-għanijiet l-oħra wara r-Responsive website huma li tiffaċilita l-parteċipazzjoni fl-avvenimenti organizzati mill-FPD u biex tikkollabora fl-inizjattiva tal-mobile app tal-Gvern. Xogħlijiet infrastrutturali estensivi għal dejta u telefonija ġew imwettqa fil-Ministeru kollu, f'dipartimenti ta' finanzjament tal-Unjoni Ewropea u diviżjonijiet oħra. Infrastruttura ta' network ġdida ġiet ukoll installata fil-Miżuri u Diviżjoni ta' Appoġġ (MSD). It-tagħmir ta' konferenza vidjow relatat mal- Presidenza ġie addattat u rikonfigurat biex jopera fuq backends ospitati fuq ambjent ta' Cloud. sistemi ġodda relatati mal-ġestjoni tal-fondi tal-Unjoni Ewropea ġew implimentati l-PPCD, FPD u MSD. Bosta titjib ġie mwettaq fuq sistemi eżistenti biex jirriflettu l-proċess ta' negozju li kontinwament jevolvi. Titjib infrastrutturali fl-ICT relatati ma' networks, hardware u sistemi ta' software ġew introdotti fil- Siti elettroniċi ġodda relatati mal-fondi tal-Unjoinu Ewropea ġew imnedija b'disinn, tqassim u aċċessibbiltà mtejba biex jipprovdi esperjenza eċċellenti liċ-ċittadin. Proġett importanti li tnieda u tlesta kien il-migrazzjoni ta' OA dejta li tirrisjedi fuq OA servers f'Dar Malta fuq infrastruttura tal- Din id-dejta kritika issa hija aktar sigura u fuq ambjent iżjed robust. Il-laptops tal-PREU ġew kriptati biex tinżamm id-dejta kunfidenzjali f'każ li magna tiġi misruqa jew mitlufa. laptops mal-Ministeru kollu ġew mibdula u s-software ta' ħafna oħrajn ġie aġġornat. Il-rilokazzjoni tal- Reġistru Kunfidenzjali tal-Unjoni Ewropea mill-Uffiċċju tal-Prim Ministru (OPM) għas-Segretarjat tal- Unjoni Ewropea tlestiet b'suċċess. DIPARTIMENT TAR-RELAZZJONIJIET INDUSTRIJALI U TAL-IMPJIEG Il-mandat tad-Dipartiment L-għan ewlieni tad-Dipartiment tar-Relazzjonijiet Industrijali u tal-Impjieg hu li jipproteġi l-interessi ta' ħaddiema f'kuntratt tax-xogħol waqt li fi spirtu ta' partnership soċjali jippromovi b'mod attiv ir- relazzjonijiet tajba u jikkontribwixxi għal relazzjonijiet industrijali stabbli. F'Diċembru 2002, il-Parlament approva l-Att dwar l-Impjiegi u r-Relazzjonijiet Industrijali, Kap. 452 tal- Liġijiet ta' Malta, li stabbilixxa l-qafas għall-adozzjoni tal-Labour Acquis tal-UE u r-responsabbiltajiet tad- Direttur responsabbli għall-implimentazzjoni u l-infurzar tal-Att u l-leġiżlazzjoni sussidjarja. Id-Direttur għandha responsabbiltà ġenerali tal-operazzjonijiet li jitwettqu fid-Dipartiment megħjuna minn żewġ Assistenti Diretturi. Dawn l-attivitajiet jitwettqu mit-taqsimiet li ġejjin: a) L-Uffiċċju tad-Direttur li jinkludi erba' uffiċjali, inklużi żewġ Senior Managers (Contracts Compliance), Manager (Contracts Compliance) u żewġ uffiċjali klerikali. Dan l-uffiċċju hu responsabbli għal: tmexxija strateġika tal-operazzjonijiet tad-Dipartiment; funzjonament xieraq tal-ħames taqsimiet tad-Dipartiment; reġistrazzjoni tat-trade unions; riżoluzzjoni volontarja ta' tilwim industrijali f'termini tal-Att u l-promozzjoni ta' din ir- riżoluzzjoni; tħejjija ta' abbozzi ta' leġiżlazzjoni dwar l-impjiegi. regolazzjoni u infurzar tad-dispożizzjonijiet stipulati fil-Public Procurement Regulations li huma maħsuba biex jeliminaw prattiki tal-impjiegi prekarji ta' ħaddiema ma' kumpaniji li jipprovdu servizzi lil dipartimenti u/jew entitajiet tal-Gvern. b) It-Taqsima dwar l-Affarijiet Internazzjonali u r-Relazzjonijiet Industrijali li taqa' taħt ir- responsabbiltà ta' Assistent Direttur li flimkien ma' Senior Principal jara li jiġi implimentat ir- rwol tad-Dipartiment bħala National Focal Point f'oqsma relatati mal-Relazzjonijiet Industrijali u tal-Impjieg. Din it-Taqsima hija responsabbli għal: il-kordinazzjoni ma' assoċjazzjonijiet u organizzazzjonijiet lokali li għandhom rwol fil- protezzjoni tal-interessi tal-partijiet impjegati b'kuntratt tal-impjieg; iż-żamma ta' kuntatti f'livell tekniku ma' gvernijiet u korpi oħra internazzjonali inklużi l-UE u l-ILO. c) It-Taqsima tal-Infurzar, li taqa' taħt ir-responsabbiltà ta' Assistent Direttur (fil-preżent vakanti) li twettaq il-funzjonijiet ewlenin ta' compliance u enforcement tal-Att dwar l-Impjiegi u r- Relazzjonijiet Industrijali. Din it-Taqsima hi maqsuma f'żewġ sezzjonijiet: l-Ispettorat u l- Customer Care, u b'hekk tinkludi uffiċjali fil-grad ta' EIRA Inspectors li bħala parti mill-qadi ta' dmirijiethom jissorveljaw il-kundizzjonijiet tal-impjieg u jinvestigaw allegazzjonijiet ta' ksur tal- liġi ta' ħaddiema li jkunu għadhom fl-impjieg. Is-Sezzjoni tal-Customer Care mill-banda l-oħra twieġeb u tittratta l-mistoqsijiet kollha li d-Dipartiment jirċievi permezz tal-ittri elettroniċi, telefonati u b'mod personali dwar il-kundizzjonijiet tal-impjieg. Hija l-ewwel punt ta' referenza għall-pubbliku ġenerali biex jirċievi informazzjoni dwar kundizzjonijiet tal-impjieg. d) It-Taqsima tat-Terminations u tal-Uffiċċju Legali mmexxija minn Assistent Direttur (fil-preżent vakanti) li twieġeb mistoqsijiet u tipproċessa lmenti ta' klijenti li l-impjieg tagħhom ġie terminat, kemm minn min iħaddimhom kif ukoll minnhom stess. Din it-Taqsima hija responsabbli wkoll biex tressaq il-każijiet il-Qorti. e) It-Taqsima tar-Riċerka u l-IT li taqa' taħt ir-responsabbiltà ta' Assistent Direttur (fil-preżent vakanti) b'responsabbiltajiet għal-Librerija u l-Arkivji, Riċerka dwar ix-Xogħol, Reġistrazzjoni ta' Trade Unions u Aġenziji tal-Impjiegi. Din it-Taqsima tieħu ħsieb ukoll il-qasam tal-IT u kwalunkwe xogħol f'kordinazzjoni maċ-Chief Information Officer tal-Ministeru. tinkludi total ta' tliet uffiċjali. It-Taqsima tal-Amministrazzjoni, li taqa' taħt ir-responsabbiltà ta' Assistent Direttur u tinkludi tliet uffiċjali li jwettqu l-funzjonijiet operattivi u/jew amministrattivi kollha tat-Tribunal Industrijali u tliet uffiċjali minbarra l-Assistent Direttur li jipprovdu servizzi ta' appoġġ amministrattiv inkluż l-amministrazzjoni tal-baġit tad-Dipartiment, id-dħul u l-infiq, il-ħruġ u l- aġġustament tas-salarji, il-ħruġ tal-ħlasijiet tal-onorarja għall-membri tal-Bord dwar ir- Relazzjonijiet dwar l-Impjieg u ċ-Chairpersons tat-Tribunal, l-amministrazzjoni ta' PMPs, progressions, allowances, l-inventarju tad-Dipartiment, l-istores tal-provvisti għad-Dipartiment, eċċ. Din it-Taqsima tamministra wkoll il-minor staff li jwettqu dmirijiet ta' manutenzjoni, messaġġiera, reception u tindif. Bħal fis-snin ta' qabel, fl-2018 id-Dipartiment tar-Relazzjonijiet Industrijali u tal-Impjieg esperjenza bosta bidliet fil-persunal tiegħu. Bħala reklutaġġ, ingħaqdu tliet EIRA Inspectors u Policy Officer. Żewġ Uffiċjali Eżekuttivi u Senior Clerk reġgħu daħlu lura x-xoġħol minn leave speċjali. Mill-banda l-oħra, tliet EIRA Inspectors u żewġ Policy Officers ġew trasferiti mid-Dipartiment peress li ħadu ħatra oħra fis- Servizz Pubbliku. Uffiċjal fi grad ta' Prinċipal, uffiċjal fi Skala 11 u Senior Operativ IV laħqu l-età ta' Senior Manager u skrivan irriżenjaw mis-Servizz Pubbliku. Matul din is-sena, bosta uffiċjali mid-Dipartiment attendew korsijiet organizzati mill-Institute for Public Services u istituzzjonijiet oħra privati u ffinanzjati mill-UE. Dawn il-korsijiet kienu l-iktar relatati mal- qasam legali, speċjalment il-liġi tax-xogħol, it-teknoloġija tal-informatika, proċeduri tal-uffiċċju, customer care u korsijiet li ffurmaw parti mill-Public Management Toolkit. Barra minn dan, preżentament uffiċjal pubbliku qed tibbenefika minn sponsorship iffinanzjat mill-fondi Ewropej sabiex tikseb degree fi proġetti pubbliċi. Relazzjonijiet tal-Impjieg Is-Sezzjoni tal-Ispettorat fi ħdan it-Taqsima tal-Infurzar wettqet 154 spezzjoni fis-sena 2018. l-ispezzjonijiet ġew intervistati 355 impjegat. F'dawn l-ispezzjonijiet instabu total ta' 274 irregolarità. L-uffiċjali f'din is-Sezzjoni wieġbu total ta' 11,543 mistoqsija dwar kundizzjonijiet tal-impjieg kemm permezz tat-telefown kif ukoll b'mod personali fl-uffiċċju. Minbarra dawn, ġew riċevuti u mwieġba immedjatament total ta' 4,622 ittra elettronika li fihom il-klijenti talbu xi forma ta' informazzjoni dwar il- kundizzjonijiet tax-xogħol. F'bosta każijiet relatati ma' pagi li ma tħallsux u irregolaritajiet oħra konnessi mal-kuntratt tal-impjieg, il-każijiet ġew solvuti grazzi għall-isforzi diretti tal-uffiċjali. Każijiet oħra tressqu l-Qorti fejn f'dan ir-rigward inħarġu 18-il claim monetarja, filwaqt li 86 każ li kull wieħed possibbilment kien jinkludi numru ta' irregolaritajiet ġew solvuti, filwaqt li seba' każijiet mhux riżolti tressqu għal azzjoni legali. Is-sezzjoni tal-Ispettorat tipproċessa wkoll notifiki ta' Ħaddiema Stazzjonati; matul dan il-perjodu, id- Dipartiment irċieva 772 notifika ta' dan it-tip. Għas-sena 2018, id-Dipartiment tar-Relazzjonijiet Industrijali u tal-Impjieg irċieva 116-il applikazzjoni għall-awtorizzazzjoni tad-Direttur biex persuna taħt is-sittax-il sena li tkun għadha ma spiċċatx l-iskola sekondarja tkun tista' taħdem. Minn dawn il-116-il applikazzjoni, 67 kienu għal minuri li xtaqu jieħdu sehem waqt il-ġbid ta' film għal perjodu qasir ta' żmien fis-sajf jew inkella waqt il-ħin tal-iskola. L-età ta' dawn il-minuri kienet tvarja bejn it-tmien snin u s-sittax-il sena. Apparti dawn l-applikazzjonijiet għal ġbid ta' films, id-Dipartiment irċieva 37 applikazzjoni oħra għal minuri biex jaħdmu f'diversi ħwienet, ristoranti, lukandi u kumpaniji oħra. Minbarra dawn, kien hemm ukoll erba' applikazzjonijiet ta' erba' minuri li ma kellhomx bżonn permess, għaliex wieħed minnhom kien għadu m'għalaqx 16-il sena però kien lesta l-Form 5, ieħor kien spiċċa l- Form 5 u t-tnejn l-oħra kienu se jaħdmu f'intrapriża tal-familja. Skont ir-regolament numru 1(4), minuri m'għandux bżonn permess biex jaħdem jekk ikun se jagħmel xogħol domestiku ġewwa dar privata jew ikun se jaħdem ġo intrapriża tal-familja. Seba' applikazzonijiet oħra baqgħu ma ġewx ipproċessati minħabba li jew il-minuri jew il-kumpanija ma mlewx il-formola b'mod korrett u, minkejja li ġew mgħarrfa b'dan, baqgħu qatt ma mlew l-applikazzjoni Applikazzjoni oħra ma ġietx ipproċessata għax il-minuri ma baqgħetx interessata li taħdem mal-kumpanija li applikat magħha. Fis-sena 2018 ma kienx hemm applikazzjonijiet li ġew rifjutati mid-Direttur tad-Dipartiment tar- Relazzjonijiet Industrijali u tal-Impjieg. Investigazzjonijiet Bejn l-1 ta' Jannar, 2018, u l-31 ta' Diċembru, 2018, uffiċjali li jwettqu l-funzjoni ta' Terminations inklużi EIRA Inspectors irreġistraw total ta' 595 investigazzjoni li kienu jinvolvu 409 każ għal persuni li temmew l-impjieg, kif ukoll 186 każ ta' persuni li għadhom fl-impjieg. F'dawn l-investigazzjonijiet, kien hemm total ta' 266 claim kontra employers f'Malta biss. Dawn il-claims kollha ammontaw għal total ta' F'dan il-perjodu d-Dipartiment ittratta total ta' 533 każ ta' investigazzjoni. Minn dan it-total, 70% tal- investigazzjonijiet ġew solvuti bonarjament qabel tressqu l-Qorti, bħala riżultat tal-isforzi diretti tal- uffiċjali ta' din it-Taqsima. Dawn ammontaw għal iżjed minn €320,000. Il-proċedura legali fil-Qorti, mill- banda l-oħra, wasslet biex tressqu l-Qorti 129 każ ta' investigazzjoni li minnhom intrebħu 'il fuq minn 80% u nġabru madwar €445,000. Madankollu, dawn il-flus mhumiex neċessarjament ta' claims li oriġinaw f'dan il-perjodu. Tnejn u tletin każ, li jammontaw għal madwar €17,500, ingħalqu fuq talba tal- Minbarra dawn, , id-Dipartiment talab lill-Pulizija biex tiftaħ 141 proċedura kriminali kontra employers li ma jkunux ħallsu l-ammonti kollha dovuti lill-impjegati tagħhom. F'dan ir-rigward saru total ta' 26 seduta f'Malta bħala parti minn din il-proċedura. Finalment, f'dan il-perjodu ma tressaq ebda appell kontra sentenzi tal-Qorti. L-eliminazzjoni ta' prattiki prekarji f'impjiegi ma' kumpaniji li jipprovdu servizzi f'entitajiet pubbliċi Matul l-2018, is-sezzjoni tal-Contracts Compliance fi ħdan id-DIER kompliet bil-ħidma kontinwa. Dipartiment tar-Relazzjonijiet Industrijali u tal-Impjieg kompla jinforza l-Artikolu 206 tal-Public Procurement Regulations (SL174.04) li l-għan tiegħu hu li jelimina prattiki tax-xogħol prekarji li jirriżultaw minn kundizzjonijiet tax-xogħol ta' ħaddiema ma' kumpaniji li jipprovdu servizzi lil dipartimenti u/jew entitajiet tal-Gvern. F'dan ir-rigward, matul l-2018, ġew investigati b'kollox 51 kuntratt. Minn dawn il-51 kuntratt, 44 investigazzjoni ġew solvuti u l-bqija għadhom pendenti għax l-informazzjoni qiegħda tiġi miġbura. L- investigazzjonijiet kienu jikkonsistu f'intervisti mal-ħaddiema, laqgħat mal-kuntratturi, laqgħat mal- uffiċjali pubbliċi fl-entitajiet pubbliċi u korrispondenza kontinwa bl-ittri elettroniċi u telefonati. 2018, €420,774.23 ġew irkuprati għal aktar minn 700 impjegat li ma tħallsux b'mod korrett minn min iħaddimhom. Diversi kuntratturi ntalbu wkoll jattendu għal-laqgħat fl-uffiċini tad-DIER u kien hemm numru ta' laqgħat li saru fil-preżenza tad-Direttur. Konsegwenza ta' hekk, f'Awwissu 2018 mexxejna applikazzjoni għall-Blacklisting fuq kuntrattur wara investigazzjoni fit-tul u bir-reqqa. jinstema' l-każ li kien ġie mressaq mid-Dipartiment fl-2017 quddiem it-Tribunal tas-Sanzjonijiet Kummerċjali. Minbarra l-investigazzjonijet fuq kuntratti pubbliċi, id-Dipartiment żamm ukoll kuntatt kontinwu mad- Dipartiment tal-Kuntratti fejn matul l-2018 inħarġu diversi ċirkolarijiet oħra li komplew irregolaw il-mod kif jinħarġu t-tenders pubbliċi. Waħda miċ-ċirkolarijiet, l-20 tal-2018, inkludiet ir-rati li bihom għandhom jitħallsu l-ħaddiema li jaħdmu f'entitajiet tal-Gvern għall-perjodu 2019-2021. F'din iċ-ċirkolari ġew miżjuda nomenklaturi ġodda sabiex ikunu ta' għajnuna għall-kuntratturi. Inżamm ukoll kuntatt kontinwu ma' uffiċjali pubbliċi responsabbli f'entitajiet pubblici biex jirreferu każijiet ta' abbuż li jkollhom tagħrif dwarhom fl-entitajiet rispettivi tagħhom, kif ukoll ġejna mistiedna minn diversi entitajiet u dipartimenti sabiex nagħtu preżentazzjoni fuq il-kundizzjonijiet tax-xogħol lil ħaddiema involuti b'mod speċifiku fuq procurement, sabiex dawn ikunu infurmati aħjar. Fl-201, ġejna l-mistiedna fuq programm tar-radju fejn tkellimna fuq id-diversi żviluppi li saru fil-liġi tax- xogħol, fosthom fuq l-arretrati u żidiet tal-ħaddiema tal-kuntrattur li jaħdmu f'entità tal-Gvern, kif ukoll fuq iż-żieda fil-paga minima, fost l-oħrajn. Aġenziji tal-impjiegi In-numru ta' aġenziji tal-impjiegi liċenzjati fi tmiem Diċembru 2018 kien 94. Matul is-sena 2018, 77 aġenzija tal-impjiegi ġeddew il-liċenzja, filwaqt li 21 aġenzija ġdida ġiet liċenzjata biex tibda topera bħala tali. L-ammont ta' ħlasijiet ta' liċenziji li d-Dipartiment irċieva matul dan il-perjodu kien ta' €42,977.43. Lista aġġornata tal-aġenziji tal-impjiegi liċenzjati li għandhom il-permess biex jippubblikaw reklami f'isem il-klijenti tagħhom għar-reklutaġġ ta' persunal tinsab fis-sit elettroniku tad-Dipartiment. Bord dwar ir-Relazzjonijiet dwar l-Impjiegi Il-Bord dwar ir-Relazzjonijiet dwar l-Impjiegi hu maħtur mill-Ministru u hu kompost minn chairperson indipendenti, id-Direttur responsabbli għall-Impjiegi u r-Relazzjonijiet Industrijali li sservi bħala Deputat Chairperson, rappreżentanti tal-impjegati u tal-prinċipali nominati mill-Kunsill Malti għall-Iżvilupp Ekonomiku u Soċjali, u membri oħra nominati mill-Ministru. Il-funzjoni tal-Bord hija li jagħmel rakkomandazzjonijiet lill-Ministru dwar xi standards nazzjonali minimi ta' kundizzjonijiet tal-impieg, u li jagħti pariri lill-Ministru dwar dak kollu li jkollu x'jaqsam mal-kundizzjonijiet tal-impieg. Matul l-2018 saru 10 laqgħat tal-Bord li fihom ġew diskussi bosta materji relatati mal-impjiegi u r- relazzjonijiet industrijali. Ġew diskussi numri ta' proposti, fosthom li jiġu aboliti l-kuntratti tax-xogħol imsejħa 'zero hour contracts', il-kunċett ta' jiem addizjonali bħala family leave, il-proposta ta' 'name and shame', u bdiet diskussjoni fuq il-benefiċċju li għandu jingħata għal min qiegħed ibati b'mard rari. il-proposti għadhom iridu jerġgħu jiġu diskussi aktar fid-dettall matul l-2019. Ma' dawn il-proposti ġew diskussa wkoll il-proċedura adottata fir-rigward taċ-Chairpersons tat-Tribunal Industrijali. diskussjonijiet twal dwar erba' liġijiet sussidjarji li daħlu fis-seħħ fl-1 ta' Jannar, 2019, u ġew ippubblikati f'Diċembru 2018. Ġew diskussi wkoll emendi rigward il-leave tal-IVF, u l-proposta sabiex il-festi pubbliċi li jaqgħu fi tmiem il-ġimgħa jerġħu jingħataw lura f'żieda fil-ġranet tal-leave, liema diskussjonijiet sejrin B'segwitu għal dan il-proċess ta' konsultazzjoni, ġew ippubblikati jew emendati dawn il-ħames Avviżi  Regolamenti dwar Ħarsien tal-Impiegi fit-Trasferiment ta' Negozju;  Ordni ta' Standard Nazzjonali dwar il-Leave Annwali;  Ordni ta' Standard Nazzjonali dwar l-Inqas Paga Nazzjonali;  Ordni ta' Standard Nazzjonali dwar żieda fil-Paga għall-Impjegati. Relazzjonijiet Industrijali Konċiljazzjonijiet u soluzzjoni għal tilwim industrijali Wieħed mill-għanijiet tad-Dipartiment huwa li b'approċċ proattiv isolvi tilwim industrijali b'soluzzjoni ta' sodisfazzjon kemm għall-intrapriża partikolari kif ukoll għall-union involuta. Din il-medjazzjoni fil-qasam tar-relazzjonijiet industrijali kkontribwixxiet sostanzjalment biex ikun hawn klima ta' relazzjonijiet industrijali aktar stabbli, fejn ġew evitati strikes u forom oħra ta' litigazzjoni. Matul is-sena 2018 saru total ta' 35 laqgħa ta' konċiljazzjoni li f'26 minnhom intlaħaq ftehim. Fit-tmien laqgħat l-oħra, mill-banda l- oħra, ma nstabet l-ebda soluzzjoni għat-tilwima kkonċernata filwaqt li tilwima oħra ġiet riferuta lit- It-Tribunal Industrijali huwa tribunal indipendenti stabbilit skont l-Att dwar l-Impjiegi u r-Relazzjonijiet Industrijali u għandu kompożizzjoni varjabbli stabbilita mil-liġi skont in-natura tal-każ. Din hija jew ta' chairperson waħdu li jintgħażel skont min ikun imissu minn panel ta' chairpersons, jew ta' chairperson u żewġ membri, wieħed magħżul minn panel ta' persuni li jirrappreżentaw l-interessi ta' min iħaddem u l- ieħor minn panel ta' persuni li jirrappreżentaw lit-trade unions. It-Tribunal Industrijali jisma' u jiddeċiedi tilwim industrijali mressaq quddiemu mill-ministru responsabbli mir-relazzjonijiet industrijali u tal- impjieg, fuq talba ta' xi waħda mill-partijiet involuti fit-tilwima jew mit-tnejn li huma. Jisma' wkoll każijiet ta' allegat tkeċċija inġusta, diskriminazzjoni, fastidju u remunerazzjoni differenti għal xogħol tal- Is-sessjonijiet tat-Tribunal isiru fil-bini tal-Qorti. F'dan ir-rigward, id-Dipartiment jipprovdi servizzi ta' appoġġ amministrattiv għat-Tribunal, sabiex jiżgura l-funzjonament xieraq tiegħu. Matul is-sena 2018, tressqu 113-il każ quddiem it-Tribunal Industrijali, kif indikat hawn taħt: 80 allegat tkeċċijiet inġusti; 13-il allegat tkeċċija inġusta u allegat diskriminazzjoni; 11-il allegat diskriminazzjoni/fastidju/vittimizzazzjoni; 8 każijiet intbagħtu lura lit-Tribunal mill-Qrati tal-Appell biex jerġgħu jinstemgħu; Każ wieħed ta' tilwim industrijali. Mill-banda l-oħra, it-Tribunal Industrijali ddeċieda 93 każ matul is-sena 2018. Dawn il-każijiet kienu jinkludu 74 każ ta' allegati tkeċċijiet inġusti, każ wieħed ta' allegata tkeċċija inġusta u allegata diskriminazzjoni, 17-il każ ta' allegata diskriminazzjoni/fastidju/vittimizzazzjoni u każ wieħed ta' tilwima Fl-aħħar tas-sena 2018 kien fadal 297 każ pendenti, minbarra 313 li tressqu fis-16 ta' Diċembru 2003 minn impjegati ta' dik li kienet il-Malta Drydocks. Ftehimiet Kollettivi L-Artikolu 5(2) tal-Att dwar l-Impjiegi u r-Relazzjonijiet Industrijali jistipula li fejn il-kundizzjonijiet tax- xogħol ikunu stabbiliti fi Ftehim Kollettiv, min iħaddem hu obbligat li jibgħat lid-Direttur għar- Relazzjonijiet Industrijali u tal-Impjieg kopja awtentika tal-Ftehim fi żmien 15-il jum mid-data tal-firma. Skont dan l-Artikolu, il-ftehimiet kollettivi li ġejjin kienu rreġistrati fid-Dipartiment matul is-sena 2018: Tip ta' Ftehim Ftehimiet Kollettivi ġodda Tiġdid/estensjonijiet Tabella 1: Numru ta' Ftehimiet Kollettivi bejn stabbilimenti industrijali u trade unions li kienu rreġistrati matul is-sena 2018. Reġistratur tat-Trade Unions Fl-1 ta' Jannar 2018, ir-Reġistru kien jinkludi 30 trade union irreġistrata u tmien assoċjazzjoni ta' min iħaddem. Matul is-sena 2018, żewġ trade unions ġew irreġistrati filwaqt li ma ġiet ikkanċellata l-ebda trade union jew assoċjazzjoni ta' prinċipali Għaldaqstant, fil-31 ta' Diċembru, 2018, ir-Reġistru tat-Trade Unions kien jinkludi 32 trade union u tmien assoċjazzjoni ta' min iħaddem. ATTIVITAJIET OĦRA Parteċipazzjoni f'seminars, konferenzi u laqgħat ta' gruppi ta' ħidma barra minn Malta Bejn it-28 ta' Mejju, 2018, u t-8 ta' Ġunju, 2018, id-Dipartiment mexxa delegazzjoni tripartitika fil-107 Sessjoni tal-Konferenza tal-Organizzazzjoni Dinjija tax-Xogħol (ILO) f'Ġinevra. Il-Ministru għall- Affarijiet Ewropej u l-Ugwaljanza attendiet u indirizzat din il-Konferenza. Id-delegazzjoni Maltija kienet tinkludi numru ta' uffiċjali għolja ta' trade unions u assoċjazzjonijiet ta' min iħaddem. Il-materji diskussi kienu jinkludu diskussjoni ġenerali dwar koperazjoni fuq miri ta' żvilupp sostenibbli, diskussjoni dwar vjolenza u fastidju fuq nisa u rġiel fid-dinja tax-xogħol u diskussjoni dwar l-oġġettiv strateġiku tad- djalogu soċjali fl-isfond tad-Dikjarazzjoni tal-ILO dwar il-Ġustizzja Soċjali għall-Globalizzazzjoni Ġusta. Qabel il-Konferenza tal-ILO, id-Direttur attendiet laqgħat tal-esperti mill-Istati Membri tal-UE maħsuba biex issir il-preparazzjoni meħtieġa għall-Konferenza tal-ILO sabiex ikunu diskussi l-pożizzjonijiet komuni tal-Istati Membri f'oqsma li kienu se jiġu diskussi fil-Konferenza. Id-Direttur attendiet ukoll laqgħa organizzata mill-Kummissjoni Ewropea flimkien mal-Presidenza Awstrijaka dwar vjolenza u fastidju fid-dinja tax-xoghol. Dan is-suġġett se jkompli jiġi diskuss fil- Konferenza tal-Organizzazzjoni tax-Xogħol li se ssir fl-2019. Id-Direttorat Ġenerali tal-Unjoni Ewropea għall-Impjiegi, Affarijiet Soċjali u Inklużjoni organizza żewġ laqgħat għad-Diretturi Ġenerali responsabbli mir-Relazzjonijiet Industrijali. Dawn il-laqgħat saru fi Vjenna u f'Bucharest u attendiet għalihom id-Direttur. Matul il-laqgħa li saret fi Vjenna, il-parteċipanti ddiskutew informazzjoni dwar żviluppi reċenti fir-rigward ir-relazzjonijiet industrijali fl-Istati Membri. Il-parteċipanti ddiskutew ukoll il-prijoritajiet tal-Presidenza Awstrijaka fil-qasam tal-politika soċjali, u materji relatati mar-relazzjonijiet industrijali u tal-impjieg. Fost affarijiet oħra, waqt din il-laqgħa ġie diskuss il-Pilastru Ewropew tad-Drittijiet Soċjali. Fil-laqgħa li saret f'Bucharest, il-Presidenza Rumena ppreżentat il- prijoritajiet tagħha fil-qasam tal-politika soċjali. Rappreżentanta tal-Eurofound ippreżentat ir-riżultati ta' studju li l-Eurofound għamel dwar platform work u l-Kummissjoni Ewropea għamlet preżentazzjoni dwar forom ġodda ta' xogħol. Uffiċjal tad-Dipartiment attendiet għall-Konferenza Annwali fuq il-liġijiet tax-xogħol Ewropej organizzat Temi li ġew trattati matul din il-konferenza kienu jinkludu ħaddiema b'xogħol prekarju, ir-reviżjoni tad-Direttiva Ewropea dwar l-Istazzjonament ta' Ħaddiema, il-proposta dwar il-bilanċ bejn ix-xogħol u l-familja, l-effet ta' Brexit u l-proposta dwar kundizzjonijiet tax-xogħol prevedibbli u trasparenti. Uffiċjal tad-Dipartiment ħa sehem f'delegazzjoni mmexxija mis-Segretarju Parlamentari għar-Riformi, Ċittadinanza u Simplifikazzjoni tal-Proċessi Amministrattivi f'Londra, fejn kellha numru ta' laqgħat ma' entitajiet involuti fil-prevenzjoni tat-traffikar ta' persuni. Uffiċjal tad-Dipartiment attendiet laqgħa tal-Grupp ta' Esperti dwar it-Traspożizzjoni tad-Direttiva 2018/957/KE li temenda d-Direttiva tal-Istazzjonament ta' Ħaddiema fejn, fost affarijiet oħra, il- parteċipanti kellhom l-opportunità li jaqsmu informazzjoni dwar kif din id-Direttiva se tiġi trasposta fil-liġi tax-xogħol fil-pajjiżi membri rispettivi. Matul is-sena 2018 saru tliet laqgħat tal-Grupp ta' Esperti dwar id-Direttiva 96/71/KE dwar l- Istazzjonament ta' Ħaddiema. Uffiċjal mid-Dipartiment attenda għal dawn il-laqgħat fejn, fost affarijiet oħra, ġew diskussi każijiet u deċiżjonijiet meħuda mill-Qorti Ewropea tal-Ġustizzja. Ġie mwaqqaf grupp ta' esperti mill-Pajjiżi Membri biex jagħti pariri lill-Kummissjoni Ewropea dwar it- twaqqif tal-Awtorità Ewropea tax-Xogħol. Uffiċjal mid-Dipartiment qed jirrappreżenta lil Malta f'dan il- Matul l-2018 il-grupp iltaqa' tliet darbiet, fejn l-esperti mill-pajjiżi membri ħarġu b'numru ta' rakkomandazzjonijiet lill-Kummissjoni Ewropea dwar kif din l-Awtorità Ewropea tax-Xogħol għandha taħdem. L-istess uffiċjal attenda wkoll konferenza f'The Hague organizzata mill-Ministeru għall-Affarijiet Soċjali u Xogħol Olandiż dwar x'għandhom ikunu l-prijoritajiet biex din l-Awtorità tkun effiċjenti u tagħti Bord ta' Amministrazzjoni tal-Fond ta' Garanzija L-Att dwar l-Impjiegi u r-Relazzjonijiet Industrijali (Kap. 452) u r-Regolamenti Dwar Fond ta' Garanzija (L.S 452.84 ) jipprovdi għat-twaqqif tal-Bord ta' Amministrazzjoni tal-Fond ta' Garanzija. Dan il-Bord hu kompost mid-Direttur tar-Relazzjonijiet Industrijali u tal-Impjieg, li sservi bħala Chairperson, erba' rappreżentanti tal-impjegati u erba' rappreżentanti ta' min iħaddem li jkunu maħtura fuq il-Bord Dwar ir- Relazzjonijiet dwar l-Impjiegi, membru maħtur mill-Ministeru tal-Finanzi, iċ-Chairperson tal-Jobsplus u persuna maħtura mill-Ministru li tkun fil-professjoni legali. Il-Fond ta' Garanzija jinkludi fondi li għandhom jintużaw, f'diskrezzjoni tal-Bord ta' Amministrazzjoni, biex jiggarantixxu l-ħlas ta' klejms validi ta' pagi mhux imħallsa ta' impjegati meta l-Bord ta' Amministrazzjoni jkun sodisfatt li l-'employer Matul is-sena 2018 ma saret l-ebda talba lill-Bord ta' Amministrazzjoni tal-Fond ta' Garanzija. Skema tas-self għas-self-employed Matul is-sena 2018 tkompla l-proċess għall-irkuprar ta' flus minn persuni li kienu applikaw u bbenefikaw mill-Iskema ta' Self tas-Self-employed. F'dan il-perjodu, għaldaqstant, id-Dipartiment ġabar total ta' Filwaqt li fl-2011/12 kienu ntbagħtu ittri ġudizzjarji skont l-Artikolu 466 tal-Code of Organisation and Civil Procedure lil dawk kollha li kellhom xi flus xi jħallsu u li kienu waqgħu lura fil- ħlasijiet tagħhom, fl-2012, 2013, 2014, 2015, 2016 u fl-2018 intbagħtu ittri biex ifakkru f'dan il-ħlas lil dawn id-defaulters. Direttur Ġenerali għall-Impjiegi u r-Relazzjonijiet Industrijali IS-SEGRETARJAT GĦALL-UNJONI EWROPEA Ħidma ġenerali Hija r-responsabbiltà tas-Segretarjat għall-Unjoni Ewropea li jiżgura li kwalunkwe deċiżjoni meħtieġa dwar kull kwistjoni relatata mal-Unjoni Ewropea (UE) tiġi meħuda b'mod tajjeb u fil-ħin. jiġi żgurat li jiġu preparati struzzjonijiet xierqa biex jintużaw mir-Rappreżentanza Permanenti ta' Malta għall-UE fi Brussell, kif ukoll mill-ministri u l-uffiċjali li jipparteċipaw fil-kunsilli, kumitati, working parties u working groups tal-UE, fil-Kumitat tar-Rappreżentanti Permanenti (COREPER) u gruppi oħra ta' ħidma organizzati mill-Kummissjoni Ewropea. Matul is-sena 2018, is-Segretarjat għall-UE kompla jorganizza u jmexxi wkoll laqgħat ta' preparazzjoni għall-ministri kollha li jkunu se jipparteċipaw fil-laqgħat tal-Kunsill, bil-għan li tiġi żgurata tħejjija f'waqtha u konsistenti mill-ministeri rispettivi fuq is-suġġetti li jkunu se jiġu diskussi fil-laqgħat tal- Kunsill. Aktar minn hekk, is-Segretarjat kompla wkoll bil-kordinazzjoni ta' pożizzjonijiet u materjal informattiv bi preparazzjoni għal-laqgħat tal-Kunsill Ewropew li għalihom jattendi l-Prim Ministru, kif ukoll għal diversi laqgħat bilaterali u oħrajn internazzjonali li għalihom jattendu l-Prim Ministru, il- Ministru għall-Affarijiet Ewropej u l-Ugwaljanza u/jew il-Ministru għall-Affarijiet Barranin, u għal- laqgħat tal-President ta' Malta. Matul din is-sena, is-Segretarjat tal-UE kompla jiżviluppa wkoll il-ħidma tiegħu relatata mal-monitoraġġ ta' xogħol ta' istituzzjonijiet Ewropej oħra. L-ewwel u qabel xejn, żdiedet l-attenzjoni li qiegħda tiġi mogħtija lix-xogħol tal-Parlament Ewropew, primarjament sabiex il-Gvern ikun infurmat bl-iżviluppi importanti li jkunu qegħdin iseħħu b'mod kontinwu, kemm fuq xogħol leġiżlattiv u kif ukoll fuq inizjattivi oħra li jistgħu jaffettwaw lil Malta. Għaldaqstant, is-Segretarjat kien strumentali fil-preparazzjoni ta' informazzjoni u diversi pożizzjonijiet tal-Gvern li ġew mgħoddija lill-Membri Parlamentari Ewropej Maltin – u f'ċertu okkażjonijiet anke oħrajn barranin – b'mod regolari sabiex jinżammu infurmati bis- sensittivitajiet ta' Malta qabel il-laqgħat ta' diversi kumitati parlamentari u għas-sessjonijiet plenarji. minn hekk, is-Segretarjat ikkordina wkoll il-preparazzjoni ta' informazzjoni u pożizzjonijiet li ġew mgħoddija lill-Membri tal-Kumitat Ewropew tar-Reġjuni, tal-Kumitat Ekonomiku u Soċjali Ewropew, u kif ukoll preparazzjoni ta' materjal informattiv bi tħejjija għal-laqgħat tal-Conference of Peripheral Fl-aħħar iżda mhux l-anqas, is-Segretarjat ta kontribuzzjoni b'saħħitha fit-tħejjijiet għal diversi żjarat ta' kummissarji Ewropej, u kif ukoll għal żjarat ta' mexxejja u ambaxxaturi ta' diversi Stati Membri Ewropej u anke ta' pajjiżi terzi f'pajjiżna, kif ukoll għal żjarat statali mill-President ta' Malta, il-Prim Ministru, ministri jew delegazzjonijiet Maltin. Ħidma interministerjali Matul din is-sena s-Segretarjat kompla wkoll bil-kordinazzjoni interministerjali fejn, fost oħrajn, organizza u mexxa b'mod regolari l-laqgħat tal-Kumitat Interministerjali għall-Affarijiet tal-UE li jiġbor fih id- diretturi responsabbli mill-affarijiet tal-UE tal-ministeri kollha u kif ukoll il-Meusac. F'dawn il-laqgħat ġew diskussi diversi pożizzjonijiet konsolidati tal-Gvern Malti fuq numru ta' dokumenti u proposti tal- Kummissjoni Ewropea, kif ukoll diversi pjanijiet ta' ħidma interna tal-Gvern. Barra minn hekk, is-Segretarjat kompla jwettaq il-ħidma tiegħu biex jikkordina d-diskussjonijiet fuq diversi oqsma leġiżlattivi li jaqgħu taħt il-kompetenza ta' aktar minn ministeru wieħed sabiex jassigura li jkun hemm preparamenti effettivi għal-laqgħat tal-UE u kif ukoll sabiex ikun hemm implimentazzjoni xierqa tal-liġijiet Ewropej. Din is-sena s-Segretarjat organizza wkoll żewġ sessjonijiet ta' taħriġ u informazzjoni. L-ewwel sessjoni ġiet imtellgħa fid-9 ta' April, 2018, u kienet tittratta l-prinċipji tas-sussidjarjetà u l-proporzjonalità, u kif ukoll dwar il-ħidma tal-Kumitat Parlamentari dwar l-Affarijiet Barranin u Ewropej. Fit-tieni sessjoni li ġiet organizzata fid-29 ta' Novembru, 2018, b'mod konġunt mal-Ministeru tal-Affarijiet Barranin, il- parteċipanti ngħataw spjegazzjoni ta' studju li sar mill-European Council on Foreign Relations (ECFR) rigward il-ħidma tal-UE, u l-interazzjoni u r-relazzjonijiet bejn l-Istati Membri. Dawn iż-żewġ sessjonijiet kienu miftuħa għall-uffiċjali tas-Segretarjat għall-UE, u kif ukoll għall-uffiċjali li jaħdmu fuq affarijiet Ewropej fil-line ministries u fl-Uffiċċju għall-Affarijiet Internazzjonali tal-Parlament ta' Malta. Sorveljar tat-traspożizzjoni u l-implimentazzjoni tal-Acquis Is-Segretarjat għall-UE kompla jwettaq ir-rwol tiegħu ta' sorveljanza tal-leġiżlazzjoni tal-UE billi assigura li t-traspożizzjoni u l-implimentazzjoni tal-liġi tal-Unjoni fil-liġi nazzjonali ssir b'mod korrett u fiż-żmien Dan is-Segretarjat jagħraf l-importanza li s-suq intern għandu fuq il-kompetittività tal-ekonomija nazzjonali u Ewropea u, għaldaqstant, tul l-aħħar snin ingħatat prijorità assoluta lit-traspożizzjoni ta' dawk id-Direttivi li għandhom impatt fuq is-suq intern. Din il-ħidma tidher fil-prestazzjoni eċċezzjonali li Malta għandha fit-Tabella ta' Valutazzjoni tas-Suq Uniku, kemm fejn jidħlu traspożizzjoni tal-liġijiet, kif ukoll fil-kawżi pendenti quddiem il-Qorti tal- Ġustizzja tal-Unjoni Ewropea. Fil-fatt, tul dawn l-aħħar snin Malta rnexxielha żżomm b'mod kostanti riżultat pożittiv li hu inqas mill-medja tal-pajjiżi tal-UE. Malta eċċellat ukoll fejn jidħlu każijiet pendenti fil-qasam tas-suq uniku quddiem il-Qorti tal-Ġustizzja tal-Unjoni Ewropea. Is-sena li għaddiet, Malta kellha biss tmien (8) każijiet relatati mas-suq uniku, filwaqt li l-medja tal-każijiet pendenti tal-pajjiżi tal- Unjoni Ewropea kienet erbgħa u għoxrin (24). Il-Brexit Unit fi ħdan is-Segretarjat kompla bil-ħidma tiegħu dwar in-negozjati li kienu għaddejjin fil- Kunsill tal-Ministri tal-Unjoni Ewropea dwar Artiklu 50. F'dan ir-rigward, l-uffiċjali f'dan il-Unit segwew mill-qrib id-diskussjonijiet f'diversi livelli tal-Kunsill dwar l-Arranġament tat-Tluq li kien konkluż Saret ukoll ħidma ta' kordinament mal-ministeri kollha biex il-Gvern ikun ippreparat, kemm għan-negozjati nfushom u kif ukoll biex jimplimenta l-arranġament. Dan il-Unit kien ċentrali fil-kordinament tal-pjanijiet ta' kontinġenza li saru fuq livell nazzjonali u fid- diskussjonijiet dwar pjanijiet ta' kontinġenza fuq livell Ewropew f'każ ta' Brexit bla qbil. Fil-livell nazzjonali saret ħidma b'enfasi speċjali biex jiġi assigurat li ċ-ċittadini – kemm dawk tar-Renju Unit residenti f'Malta u kif ukoll il-Maltin residenti fir-Renju Unit – ma jintlaqtux ħażin. Fuq livell Ewropew, wara li l-Kummissjoni ppreżentat numru ta' strumenti legali maħsuba biex inaqqsu l-impatt ta' Brexit, is- Segretarjat ħadem ma' entitajiet differenti biex jiġu studjati dawn il-liġijiet u ressaq ukoll numru ta' mill-UE. Flimkien ma' dan kollu, il-Unit kien ukoll importanti biex il-pjanijiet, pożizzjonijiet u fehmiet tal-Gvern ġew ikkomunikati mal-Kumitat Permanenti għall-Affarijiet Barranin u Ewropej fil-Parlament Malti. ir-rigward, apparti li ġew mgħoddija memoranda bil-pożizzjonijiet tal-Gvern dwar il-proposti leġiżlattivi ta' kontinġenza, saru laqgħat ma' dan il-kumitat b'mod regolari fejn, abbażi tal-ħidma ta' dan il-Unit, il- Ministru għall-Affarijiet Ewropej aġġornat lill-Membri tal-Kumitat bl-aħħar żviluppi fin-negozjati u l- preparamenti li kienu qed isiru għal Brexit. Il-Unit ħadem ukoll biex jikkomunika lill-isħab soċjali – f'fora bħall-Meusac u l-MCESD – dwar dak li kien għaddej fin-negozjati u l-ħidma li kien qed jagħmel il-Gvern biex jipprepara għat-tluq tar-Renju Unit Fl-aħħar nett, dan il-Unit kompla jsegwi u jikkordina laqgħat mal-Gvern tar-Renju Unit, speċjalment mal- Kummissjoni Għolja tar-Renju Unit f'Malta. Fil-fatt, ipparteċipa wkoll fil-laqgħat li ġew organizzati mill- Kummissjoni Għolja għaċ-Ċittadini tar-Renju Unit, fejn ġie spjegat l-impatt ta' Brexit f'diversi xenarji u kif il-Gvern kien qed jipprepara għal kull eventwalità. Barra minn hekk, fl-aħħar tal-2018 it-tim ta' Brexit fis-Segretarjat tal-Unjoni Ewropea sar ukoll responssibli mit-tħaddim u l-proviżjoni ta' informazzjoni għal mistoqsijiet li saru mill-pubbliku permess tal-helpline dwar Brexit bin-numru 153. Inħarsu 'l quddiem Is-sena 2019 se tkun sena partikolari għaċ-ċiklu legiżlattiv tal-UE, fejn b'mod partikolari se jsiru l- elezzjonijiet tal-Parlament Ewropej, tibda t-tħejjija għall-mandat ġdid tal-Kummissjoni Ewropea u jitħejjew diskussjonijiet orizzontali li jiffukaw fuq temi importanti bħall-Futur tal-Ewropa u l-Istrateġija Ewropea għall-ħames snin li ġejjin. Dan wassal biex numru ta' diskussjonijiet fuq fajls li jolqtu setturi differenti ġew konklużi sal-aħħar tal-2018, u oħrajn se jiġu konklużi fil-bidu tal-2019. Hemm fajls oħrajn li jkollhom jistennew l-ewwel laqgħat tal-Parlament Ewropew il-ġdid biex jiġu konklużi. Fid-dawl ta' dan kollu, is-Segretarjat tal-UE se jkompli jassigura li l-kwalità tal-kontribut ta' pajjiżna fid- diskussjoni fil-Kunsill tkompli tiġi żgurata u li l-pożizzjoni ta' Malta dwar kwistjonijiet importanti għal pajjiżna tkun mħarsa, filwaqt li naslu għal kompromess b'mod xieraq mal-gvernijiet ta' 27 Stat Membru u mal-istituzzjonijiet l-oħra Ewropej. IR-RAPPREŻENTANZA PERMANENTI TA' MALTA GĦALL-UNJONI EWROPEA Is-sena 2018 kienet waħda intensiva minħabba li kienet l-aħħar sena sħiħa tal-leġiżlatura preżenti fil- Parlament Ewropew u kien hemm numru sostanzjali tal-proposti leġiżlattivi fuq il-mejda li fuqhom ried ikun hemm progress sostanzjali. Kien hemm numru ta' oqsma li ddominaw id-diskussjoni fosthom il- framework finanzjarju multiannwali, il-migrazzjoni u l-futur tal-Unjoni Ewropea. Ħatra ta' rappreżentant permanenti ġdid F'Lulju 2018 ġie maħtur Rappreżentant Permanenti għall-Unjoni Ewropea ġdid. Tnedew sett ta' riformi biex il-ħidma tar-rappreżentanza permanenti tirrifletti l-isfidi ġodda li qed tiffaċċja l-Unjoni Ewropea. dawn kien hemm reviżjoni fuq numru ta' rwoli fi ħdan ir-rappreżentanza permanenti, b'tali mod li qed tingħata aktar prominenza lill-qasam tal-affarijiet diġitali u l-intelligenza artifiċjali, issaħħet il-unit tal- ġustizzja u l-affarijiet interni (b'mod partikolari l-immigrazzjoni), kif ukoll riforma fil-unit responsabbli mill-affarjiet orizzontali fost oħrajn. Saru wkoll numru sostanzjali ta' riformi fl-immaniġġjar tar- rappreżentanza permanenti li kienu ffukati fuq it-tisħiħ tal-kwalità u biex tintuża bl-aħjar mod l-esperjenza li nkisbet matul il-Presidenza ta' Malta tal-Kunsill tal-Unjoni Ewropea. Sistemi ta' ġestjoni tal-kwalità Matul l-2018 tnieda proċess ta' ristrutturar u manutenzjoni fir-Rappreżentanza Permanenti ta' Malta għall- Unjoni Ewropea (PREU). Twettqu diversi evalwazzjonijiet interni u esterni sabiex jiġu evalwati u fejn xieraq jittejbu l-istrutturi u l-prattiki eżistenti tal-organizzazzjoni. Hemm ippjanati aktar evalwazzjonijiet għas-sena 2019. Ġiet introdotta Sistema ta' Ġestjoni tal-Kwalità (QMS) li tirregola l-operazzjonijiet interni ta' kuljum Il-QMS hija bbażata fuq l-istandards ISO 9001 bl-għan li trawwem prinċipji ta' sistema ta' ġestjoni tal-kwalità partikolarment li jiġi stabbilit approċċ ta' proċess, involviment tan-nies, titjib kontinwu, u approċċ fattwali għat-teħid tad-deċiżjonijiet. Huwa maħsub li l-awditjar intern jifforma parti integrali mis-sistemi ta' ġestjoni ġenerali. Il-Manwal dwar Politiki u Proċeduri Amministrattivi jistipula l-ambitu u r-raġunament, kif ukoll il- proċeduri rilevanti li għandhom jiġu segwiti, fir-rigward, inter alia, tal-ġestjoni tal-iskart, tal- organizzazzjoni u ż-żamma ġenerali, tal-kwistjonijiet ta' sikurezza u sigurtà bħalma huma l-kontrolli ta' aċċess u l-prevenzjoni ta' nirien, tal-użu ta' midja tal-ħżin li tista' titneħħa, tal-ġestjoni tal-assenza, tal- proċeduri finanzjarji, tal-ivjaġġar fuq xogħol u l-loġsitika, kif ukoll l-organizzazzjoni ta' laqgħat u Il-manwal mhux biss ikkonsolida u tejjeb il-miżuri eżistenti iżda ssimplifika wkoll il-proċeduri u jiżgura l-konsistenza ġenerali b'mod transparenti u ġust. dwar Politiki u Proċeduri Amministrattivi, ġie mfassal ukoll dokument ta' merħba bl-għan li jiffaċilita l- moviment ta' rekluti ġodda mal-PREU u l-istabbiliment tagħhom fi Brussell. Riżorsi umani u ġestjoni tal-persunal Matul l-ewwel nofs tal-2018, seħħet bidla fil-Liġi Belġjana dwar l-Impjieg u għalhekk kien hemm ħtieġa li jiġu riveduti u emendati r-regoli tax-xogħol għal persunal ingaġġat lokalment fil-PREU. L-ewwel abbozz tar-regoli tax-xogħol hekk kif riveduti mit-tim legali li ġie mqabbad ġie riċevut fl-ewwel kwart tal-2019. Fl-istess waqt, sar proċess ta' reklutaġġ biex jiġu rifornuti r-riżorsi umani wara r-riżenja ta' assistenti tal- uffiċċju ingaġġati matul 2018. Barra minn hekk, ħaddiema ġdida biex tieħu ħsieb ir-residenza uffiċjali ġiet reklutata wkoll wara proċedura ta' għażla b'reqqa. Il-kunċett ta' ġranet fissi fejn il-PREU tkun magħluqa tneħħa b'seħħ mill-2019, u b'hekk sar possibbli li jkun hemm kopertura kontinwa fid-diversi unitajiet u potenzjalment ikun hemm inqas inċidenza ta' leave mhux imħallas. Avvenimenti, laqgħat u attivitajiet oħra ta' komunikazzjoni Il-binja tal-PREU tinkludi diversi kmamar għal-laqgħat li jistgħu jintużaw mil-persunal intern kif ukoll minn uffiċjali mill-Kapitali. Sabiex jiġi ffaċilitat l-użu ta' dawn il-kmamar, ġiet stabbilita sistema ssimplifikata ta' prenotazzjoni permezz tal-Outlook Calendar. Din is-sistema tinkludi wkoll il-kamra tal- bord li tinsab fl-Uffiċċju tad-Delegazzjoni Maltija fil-binja 'Europa' tal-Kunsill. Barra mimnn hekk, l- MBOs huma mħeġġa jorganizzaw konferenzi, seminars, diskussjonijiet u avvenimenti oħra. Ġiet introdotta newsletter interna fir-raba' kwart tal-2018 bl-għan li tipprovdi ħarsa ġenerali tax-xogħol tal- persunal fl-unitajiet differenti. Ftehimiet dwar is-servizzi/kuntrattwali Komunikazzjoni Matul ir-raba' kwart tal-2018, il-ftehimiet kuntrattwali ta' servizz ġew riveduti bl-intenzjoni li tinkiseb l- effettività fl-infiq għas-servizz ipprovdut fil-PREU mingħajr ma tiġi kompromessa l-kwalità. Spejjeż tat-telefonija mobbli Minħabba n-natura tax-xogħol diplomatiku tagħhom fir-Rappreżentanza Permanenti ta' Malta għall- Unjoni Ewropea, il-biċċa l-kbira tal-persunal huma intitolati għal allowance għall-komunikazzjoni, u dan wassal biex il-PREU jkollha kuntratt ma' fornitur ta' telefonija mobbli. Saret sejħa għal offerti għal servizzi tat-telefonija mobbli sabiex jiġi sostitwit il-fornitur eżistenti tas-servizzi tat-telefonija mobbli u l- irħas offerta magħżula kienet tal-kumpanija tal-komunikazzjoni Orange. Wara li saru l-approvazzjonijiet neċessarji, ingħata kuntratt ta' sentejn lill-kumpanija Orange. Ir-riżultat tar-reviżjoni tal-kuntratt wassal Sa tmiem is-sena 2018, il-kuntratti tal-linja tat-telefown fil-PREU ġew riveduti. Linji żejda tat-telefown tneħħew mingħajr ma ġiet kompromessa l-mixja normali tax-xogħol. L-ispejjeż tnaqqsu drastikament, bi għal tfaddil sostanzjali. Linji fissi tat-telefown fil-PREU kważi 50%. Wara verifika tas-sigurtà mwettqa f'Dar Malta, ġie nnutat, fost affarijiet oħra, li hemm bżonn li jiġu aġġornati l-karatteristiċi ta' sigurtà tal-binja, prinċipalment is-CCTV, il-kontroll tal-aċċess u s-sistema ta' intrużjoni. Politiki u proċeduri ta' sigurtà ġodda qegħdin ukoll jiġu implimentati sabiex jikkumplimentaw l-aġġornamenti li qegħdin jiġu implimentati. CCTV u kontroll tal-aċċess Il-PREU qiegħda fil-proċess li taġġorna s-CCTV u s-sistema ta' kontroll ta' aċċess fil-binja tagħha, inkluż sistema ta' dħul u ħruġ ġdida, aktar strutturata u sigura. Dan il-proċess jinkludi l-aġġornament ta' sistemi ta' sorveljanza u ta' kontroll ta' aċċess aktar sofistikati. Din is-sistema l-ġdida se tippermetti wkoll li l- amministrazzjoni tal-PREU tkun tista' tgħodd il-persunal tagħha f'każ ta' emerġenżi, bħal f'każ ta' evakwazzjoni. Konnessjoni bl-internet Il-frekwenza tal-konnessjoni bl-internet kemm f'Dar Malta u kif ukoll fl-Uffiċċju tad-Delegazzjoni ġiet aġġornata matul it-tħejjija għall-Presidenza ta' Malta tal-Kunsill tal-Unjoni Ewropea (Jannar sa Ġunju 2017) sabiex tipprovdi għaż-żieda fin-numru tal-persunal. Lejn l-aħħar tas-sena 2018, inħarġet talba għall- kwotazzjonijiet wara konsultazzjoni mal-MITA dwar ir-rekwiżiti tal-frekwenza tal-konnessjoni bl-internet. Ġie assigurat l-aqwa prezz għall-frekwenza ideali tal-konnessjoni bl-internet u dan irriżulta fi frankar annwali ta' aktar minn €21,000. Aġġornament tas-sistema ta' allarm għall-intrużjoni F'Jannar tal-2019 tlestiet l-installazzjoni tas-sistema ta' allarm għall-intrużjoni, proċess li nbeda f'Ottubru L-unità ċentrali tal-ipproċessar ġiet sostitwita, u ġie installat software ġdid. Is-sistema l-ġdida tipprovdi kontroll u ġestjoni aħjar tas-sistema ta' allarm għall-intrużjoni, inkluż ir-rappurtar. għandha interface faċli biex jintuża u tista' tiġi aċċessata mill-bogħod mill-amministraturi. Il-membri kollha tal-persunal ġew irreġistrati fis-sistema u ntalbu jintroduċu kodiċi personali ta' sitt ċifri sabiex ikunu jistgħu jattivaw/jiddiżattivaw is-sistema meta jkun hemm bżonn. Ġie ċċirkolat vidjow tutorjali mal- persunal kollu sabiex jgħinhom jiffamiljarizzaw ruħhom mal-proċess. Inħarġet ċertifikazzjoni li tindika li x-xogħlijiet kollha saru skont ir-rekwiżiti applikabbli. Xogħlijiet ta' infrastruttura Wara sejħa għall-offerti, il-PREU impjegat handyman għal skopijiet ta' rinnovazzjoni fil-binja tal-PREU, għal perjodu ta' sena, liema perjodu beda f'Ottubru tal-2018. Il-handyman jiġi kkuntrattat skont ir- regolamenti Belġjani dwar ix-xogħol, u jiffoka prinċipalment fuq iż-żamma ġenerali u l-manutenzjoni tal- Il-manutenzjoni b'mod ġenerali, inkluż it-tibjid, bdiet f'Ottubru tal-2018 u s-sulari kollha tal-PREU ġew miżbugħa u huwa antiċipat li x-xogħlijiet għandhom jiġu konklużi sal-aħħar ta' Marzu tal-2019. jinkludi ż-żamma tal-uffiċini u l-faċilitajiet. Matul is-sena 2018, l-ewwel sular tal-PREU ġie rranġat b'mod li jipprovdi aċċess kemm għall-persunal tal-PREU kif ukoll għall-persunal mhux tal-PREU. faċilitajiet ġodda bħal nursing room u kamra komuni mgħammra b'diversi faċilitajiet. Ġiet irranġata wkoll il-kċina ż-żgħira li tinsab viċin il-kamra komuni, sabiex jiġi provdut post tax-xogħol aħjar għall-membri tal-persunal. Stazzjon tax-xogħol għal viżitaturi huwa allokat fl-ewwel sular għal kwalunkwe espert nazzjonali li jiġi l- Abbażi tal-politika ta' sikurezza u sigurtà, persunal li mhux tal-PREU m'għadx għandu aċċess għall-bini tal-PREU apparti l-ewwel sular. Hemm tnax-il stazzjon tax-xogħol mgħammra bil-faċilitajiet meħtieġa. Huwa disponibbli wkoll għall-konvenjenza Wi-Fi protett minn password. Ġiet imwaqqfa wkoll kamra tal-ħżin għall-ħażna ta' tagħmir relatat ma' avvenimenti u issa hemm ukoll kamra fejn wieħed jista' jpoġġi l-ħwejjeġ u aċċessorji. Twaqqfu wkoll kmamar addizzjonali għal-laqgħat li jipprovdu lill-membri tal-persunal tal-PREU u lill-esperti nazzjonali l-faċilitajiet meħtieġa sabiex jorganizzaw workshops u Għamara li kienet relattivament ġdida u utilizzata minn membri addizzjonali tal-persunal li kienu impjegati matul il-Presidenza ntużat biex tissostitwixxi l-għamara antika li kienet iddeterjorat, u b'hekk ngħatat dehra aktar moderna lill-uffiċini. Ġew introdotti wkoll sinjali ġodda fil-binja tal-PREU, bl-għan li jiggwidaw lill-membri tal-persunal fil- ġestjoni ta' kuljum tal-PREU, inkluż sinjali relatati mas-sikurezza, mal-ġestjoni tal-iskart u l-ispazji tal- Ġew introdotti kabinetti li jissakkru ddedikati għal-ġestjoni tas-servizzi postali fi ħdan il-PREU. parkeġġ. Inizjattiva favur l-ambjent Il-PREU qiegħda taħdem biex ikollha sistema tal-ġestjoni tal-iskart li hija aktar tajba għall-ambjent. Ġew introdotti kontenituri ġodda għar-riċiklaġġ sabiex ikun hemm separazzjoni tal-iskart tal-plastik, tal-karta u tal-ħġieġ. Il-politika ġenerali hija li jiġi limitat l-użu tal-plastik li jintuża darba. Pjan għal-ġestjoni tal-iskart ġie inkluż fil-QMS tal-PREU. Bħala inizjattiva sabiex jittieħed approċċ li huwa aktar favur l-ambjent, qiegħed jiġi previst li, fis-sena 2019, il-PREU tinstalla faċilitajiet għall-ħażna tar-roti, inkluż outlets elettriċi għal roti elettriċi fil-Livell -3. Taħriġ Minbarra rekwiżiti ta' taħriġ mandatorju relatat mal-Presidenza (li ma tħallsux minn fondi tal-PREU), darba biss ingħata taħriġ lill-persunal tal-PREU matul is-snin. Qiegħed jiġi stabbilit programm ta' taħriġ għas-sena 2019 wara analiżi tal-ħtiġiet għal taħriġ. L-ispejjeż relatati għat-taħriġ fl-2019 jistgħu jidhru li huma aktar min-nefqa annwali tas-soltu għaliex qatt qabel ma kien hemm baġit għat-taħriġ. it-taħriġ tal-persunal huwa investiment u l-benefiċċji ta' tali taħriġ jistgħu jiġu kwantifikabbli hekk kif ġej:  Titjib fil-prestazzjoni tal-impjegati;  Konsistenza fl-unitajiet kollha fi ħdan il-PREU; Identifikazzjoni ta' nuqqasijiet u lakuni fil-ħiliet;  Żieda fil-moral tal-persunal;  Titjib tal-lealtà u ż-żamma tal-persunal;  Tittejjeb ir-reputazzjoni tal-Unità, u b'hekk jiġi attirat talent ġdid. Spezzjoni tar-residenza tal-MBOs Minħabba n-natura diplomatika tad-dmirijiet tagħhom, l-akkomodazzjoni personali tal-Uffiċjali bbażati f'Malta għandha tissodisfa kriterji determinati minn qabel hekk kif stabbiliti mill-PREU. Għalhekk, ġie adottat approċċ sistematiku fejn xi persunal mill-Amministrazzjoni jżuru r-residenza prospettiva sabiex jikkonfermaw jekk dawn il-kriterji humiex sodisfatti jew le u, konsegwentement, jekk tali residenza tkunx Vjaġġar fuq xogħol Il-proċedura dwar l-ivvjaġġar fuq xogħol ġiet aġġornata. Il-formoli saru aktar faċli għall-utent u l-proċess huwa aktar sempliċi biex iżid l-effettività fl-infiq, l-effiċjenza, u jnaqqas il-burokrazija, u b'hekk ikun hemm perjodu ta' approvazzjoni iqsar u jkun possibbli li jinxtraw titjiriet b'rati aktar baxxi. Barra minn hekk, ġiet introdotta proċedura ġdida ta' ppjanar għal sitt xhur, fejn l-unitajiet individwali jippjanaw l- ivvjaġġar fuq xogħol tagħhom minn qabel f'Jannar u Settembru (skont il-kalendarju tal-Presidenza) sabiex jiġu żgurati l-aktar rati baxxi tat-titjiriet. Il-proċess kollu issa huwa wkoll elettroniku. Loġistika Ġiet riveduta wkoll il-proċedura tal-loġistika fir-rigward ta' żjarat tal-Prim Ministru u tal-ministri sabiex ikun hemm sistema aktar affidabbli u li taħdem sew. Id-dmirijiet tal-partijiet kollha involuti fil-loġistika ġew elenkati b'mod ċar u l-proċedura kienet inkluża fid-dokument QMS tal-PREU. Rappreżentant Permanenti DIVIŻJONI GĦALL-ISTRATEĠIJA U L- Perjodu ta' programmazzjoni 2021-2027 Id-Diviżjoni bdiet l-ippjanar u l-ipprogrammar tal-Fondi Ewropej li Malta se tibbenefika minnhom bejn l- 2021 u l-2027. F'dan ir-rigward bdew diskussjonijiet mal-Kummissjoni Ewropea fl-2018 u hu mistenni li dawn id-diskussjonijiet ikomplu fl-2019. Fond Ewropew għall-Investiment Strateġiku (FEIS) Ix-xogħol matul l-2018 kien iffukat fuq in-negozjati tal-Invest EU, is-suċċessur tal-FEIS li se jkun qed jiġi implimentat wara l-2020 u li fih qed jiġbor l-istrumenti finanzjari kollha tal-EU taħt fond uniku ta' Punt ta' kuntatt nazzjonali għall-programmi tal-ESPON 2020 Id-Diviżjoni hi l-punt ta' kuntatt nazzjonali għall-programmi tal-ESPON 2020. F'dan ir-rigward, id- Diviżjoni ddisseminat informazzjoni relatata mal-ESPON. Fl-2018, id-Divizjoni pparteċipat f'laqgħat tal- Kumitat ta' Monitoraġġ tal-programm ESPON 2020 kif ukoll f'attivitajiet oħrajn relatati mal-programm. Il-Programm ta' Appoġġ għal Riformi Strutturali (SRSP) Il-Programm ta' Appoġġ għal Riformi Strutturali (SRSP) hu programm tal-UE li jipprovdi assistenza lill- Istati Membri biex jimplimentaw riformi strateġiċi. Dan l-appoġġ jingħata fil-forma ta' konsulenza esperta kemm mill-Kummissjoni Ewropea stess, kif ukoll minn Stati Membri oħra, organizzazzjonijiet internazzjonali kif ukoll is-settur privat. Fis-sejħa li ħarġet fl-2018, Malta ġiet allokata ammont ta' €2.7 miljun li se jiffinanzjaw għaxar inizjattivi. Taħrig dwar l-iżvilupp ta' evalwazzjoni ex ante ta' proġetti ta' investiment Id-Divizjoni qiegħda timplimenta proġett taħt il-Programm ta' Appoġġ għal Riformi Strutturali (SRSP) bil-għan li titejjeb l-kwalità ta' proġetti li se jkunu implimentati minn Fondi Ewropej. B'dan il-proġett, id- Diviżjoni qiegħda tistabbilixxi sistema formali ta' evalwazzjoni ta' ideat ta' proġetti. Il-mira ewlenija ta' dan il-proġett hija li l-ideat ta' investiment fi ħdan il-ministeri jiġu msaħħa u mtejba. Affarjiet Ewropej Id-Divizjoni hija responsabli għat-tħejjija u l-kordinazzjoni ta' numru ta' fajls taħt diskussjoni fil- Gruppi ta' Ħidma tal-Kunsill, partikolarment il-Grupp tal-Affarijiet Ġenerali, fil-Grupp ta' Ħidma dwar Miżuri Strutturali, il-Grupp ta' Ħidma dwar Domandi Soċjali, taħt il-Kunsill tal-Affarijiet Ġenerali (GAC) u l-Kunsill Impjiegi, Politika Soċjali, Saħħa u Affarijiet tal-Konsumatur (EPSCO). Matul l-2018, ix-xogħol tad-Diviżjoni ffoka fuq id-diskussjonijiet dwar il-proposta għal Direttiva dwar il-bilanċ bejn ix-xogħol u l-ħajja għall-ġenituri u l-carers; il-proposta għal Direttiva dwar kundizzjonijiet tax-xogħol trasparenti u prevedibbli fl-Unjoni Ewropea; il-proposti leġiżlattivi relatati mal-Fondi Strutturali u ta' Koeżjoni l-ġodda li l-Kumissjoni Ewropea nediet bħala parti mill-pakkett finanzjarju tal-baġit tal-Unjoni Ewropea għas-snin 2021-2027. Id-Diviżjoni segwiet ukoll numru ta' proposti leġiżlattivi relatati mal-fondi l-ġodda tal-izvilupp rurali, tas-sajd, tal-ażil, migrazzjoni u sigurtà interna kif ukoll tal-Facilità li Nikkolegaw l-Ewropa (FNE). Id-Diviżjoni segwiet mill-viċin id-diskussjonijiet fl-istituzzjonijiet Ewropej dwar id-Deċiżjoni tal- Kunsill 2018/994 tat-13 ta' Lulju, 2018, li temenda l-Att li jikkonċerna l-elezzjoni tal-membri tal- Parlament Ewropew b'vot universali dirett. Din id-Deċiżjoni tal-Kunsill ġiet adottata sabiex taġġorna l-liġi elettorali Ewropea bil-għan li żżid il-parteċipazzjoni taċ-ċittadini tal-UE fl-elezzjonijiet Ewropej u ttejjeb il-proċedura fuq livell Ewropew. Għaldaqstant, ġew introdotti xi emendi fl-Att dwar l-Elezzjonijiet għall-Parlament Ewropew biex jiġu trasposti fl-Att, ċertu dispożizzjonijiet tad-Deċiżjoni tal-Kunsill. Id-Direttorat ġie wkoll innominat bħala punt ta' kuntatt fin-Network Ewropew ta' Koperazzjoni dwar l-Elezzjonijiet. Awtorità tac-Ċertifikazzjoni tal-UE Fis-sena 2018, l-Awtorità taċ-Ċertifikazzjoni ġiet ristrutturata biex ittejjeb l-operat tagħha kif ukoll biex iżżid l-effiċenzja fl-immaniġġjar tal-fondi. Fl-1 ta' Awwissu, 2018, l-Awtorità ġiet trasferita mill- Ministeru tal-Finanzi għal taħt il-Minsteru tal-Affarijiet Ewropej u l-Ugwaljanza. Dan sar sabiex l-operat u l-immaniġġjar tal-fondi Ewropej ikun iċċentralizzat taħt ministeru wieħed. L-Awtorità ta' Ċertifikazzjoni laħqet il-miri finanzjarji kollha matul l-2018. Direttur Ġenerali, Diviżjoni għall-Istrateġija u l-Implimentazzjoni ID-DIVIŻJONI TAL-MIŻURI U S-SAPPORT Matul l-2018, id-Diviżjoni sostniet il-ħidma fuq l-implimentazzjoni tal-inizjattiva permezz tat-tnedija tal- Business Enhance RD&I Grant Scheme, u l-ħruġ ta' ħames sejħiet għall-applikazzjonijiet fuq bażi ta' sejħa miftuħa kontinwa. B'hekk matul is-sena d-Diviżjoni ġestiet 10 sejħiet miftuħa. Id-Diviżjoni saħħet il-kapaċitajiet ta' monitoraġġ u kontroll tagħha biż-żieda ta' spot checks u l-ipproċessar ta' talbiet għal rimborż. Fil-11 ta' Jannar, 2018, id-Diviżjoni nediet il-Business Enhance RD&I Grant Scheme taħt l-Assi ta' Prijorità 1 'Ninvestu fir-riċerka, l-iżvilupp teknoloġiku u l-innovazzjoni' u fid-9 ta' April inħarġu erba' sejħiet (waħda għal kull miżura) taħt din l-iskema fuq sejħa miftuħa kontinwa. Sadanittant, it-tielet sejħa taħt l-iStart-up Investment Grant Scheme nħarġet fl-1 ta' Frar, 2018, biex b'hekk total ta' 10 sejħiet kontinwi taħt l-iskemi differenti kienu miftuħa matul is-sena. Il-ħidma matul l-2018, fl-implimentazzjoni tal-Business Enhance ERDF Grant Schemes wasslet ukoll sabiex ġew żviluppati l-formolarju ta' applikazzjoni onlajn fuq id-Database tal-Fondi Strutturali 2014-2020 għall-ħames sejħiet li nħarġu matul is-sena; kienu amministrati 62 data ta' cut-off taħt l-inizjattiva Business Enhance ERDF Grant Schemes u l-ipproċessar ta' aktar rminn 200 applikazzjoni. Matul is-sena kienu approvati 119-il applikazzjoni minn negozji mikro, żgħar u medji u ġew iffirmati 132 Ftehim ta' Għotja għal total ta' madwar €6.7 miljun. L-uffiċjali tad-Diviżjoni wettqu 120 viżta ta' kontroll fuq il-post bħala parti mill-monitoraġġ tal-implimentazzjoni ta' proġetti kofinanzjati taħt l-iskemi differenti. Id-Diviżjoni pproċessat 66 talba għal-rimborż b'total ta' aktar minn €2 miljun. Simplifikazzjoni u tnaqqis tal-burokrazija F'konformità mal-impenn tal-Gvern li jnaqqas il-burokrazija u jimminimizza l-piż amministrattiv, u wara reviżjonijiet interni, matul l-2018 id-Diviżjoni introduċiet il-miżuri ta' simplifikazzjoni li ġejjin: Il-Formolarju tad-Dikjarazzjoni u Dikjarazzjonijiet oħra bħad-Dikjarazzjoni ta' Għajnuna mill-Istat de-minimis ma għandhomx aktar ikunu mibgħuta format hard copy iżda f'forma • Ġie introdott Proċess ta' Rettifika, li bih l-applikanti jingħataw l-opportunità li jirrettifikaw l- applikazzjoni tagħhom billi jissottomettu xi dokument li seta' ġie sottomess ħażin fl-ewwel F'tali każijiet, dawn l-applikazzjonijiet imbagħad jiġu evalwati mad-data cut-off li jkun imiss flok ikunu miċħuda fl-ewwel istanza. Inizjattivi u għodda ta' komunikazzjoni Matul l-2018 id-Diviżjoni tal-Miżuri u s-Sapport kompliet bl-attivitajiet kontinwi tagħha biex tirreklama l-inizjattiva lill-udjenza l-aktar wiesgħa possibbli fil-grupp immirat stabbilit. Għal dan il- għan tnediet pubblikazzjoni dwar il-Business Enhance ERDF Grant Schemes taħt PA2 u PA3 u sar reklamar perjodiku f'gazzetti lokali biex jinżamm l-interess fl-iskemi. Saru wkoll sessjonijiet ta' informazzjoni biex jiġi żgurat li applikanti potenzjali jiksbu assistenza meħtieġa dwar kif jiżviluppaw l-applikazzjonijiet tagħhom u jirnexxilhom jiksbu għotja. Id-Diviżjoni pprovdiet ukoll assistenza permezz ta' laqgħat ma' applikanti interessati mill-uffiċċju tal-Business 1st. Informazzjoni Id-Diviżjoni tal-Miżuri u s-Sapport organizzat 12-il sessjoni ta' informazzjoni f'konformità mat-tnedija tas-sejħiet għall-applikazzjonijiet, kif ukoll fuq bażi perjodika matul l-2018. Dawn is-sessjonijiet ta' informazzjoni saru bejn Frar u Diċembru u għalihom attendew aktar minn 100 parteċipant. Id-Diviżjoni pparteċipat ukoll b'mod attiv f'avveniment ta' għarfien f'Għawdex f'Marzu, f'avveniment dwar l-kummerċ onlajn organizzat mill-Kamra tal-Kummerċ f'Mejju, u fi 3 avvenimenti oħra matul l-SME Week 2018 li saret f'Q4, organizzati mill-Kamra tal-Kummerċ u mill-Kamra tal- Intrapriżi Żgħar u Medji (GRTU). Matul dawn l-avvenimenti konġunti madwar 200 parteċipanti oħra ġew ipprovduti informazzjoni dwar il-Business Enhance ERDF Grant Schemes. Matul dawn it-12-il xahar, il-Helpdesk tad-Diviżjoni ttratta madwar 1800 sejħa bit-telefown u permezz tal-indirizz elettroniku msd.meae@gov.mt. Preżenza fil-Business 1st Id-Diviżjoni offriet is-servizzi tagħha minn Business 1st fl-2018, fejn uffiċjali tad-Diviżjoni żammew aktar minn 70 laqgħa ma' intrapriżi varji. Sadanittant, numru ta' sessjonijiet ta' informazzjoni identifikati hawn fuq saru fil-Business 1st biex tissaħħaħ il-promozzjoni tal-faċilitajiet ta' one-stop- shop mal-udjenza tal-Business Enhance ERDF Grant Schemes. Monitoraġġ u evalwazzjoni Id-Diviżjoni kienet imfassla u żviluppata biex tipprovdi l-livelli ta' assigurazzjoni meħtieġa ta' governanza tajba, trasparenza, kontabbiltà u ugwaljanza fil-livelli u unitajiet differenti, billi daħħlet fis-seħħ proċessi u proċeduri (kontrolli interni) li jiżguraw sistema integrata ta' kontrolli u bilanċi u biex id-Diviżjoni tkun tista' tissodisfa l-obbligi tagħha b'mod effiċjenti u effettiv. Unità ta' Kontroll Amministrattiv u Finanzjarju u l-Unità ta' Assigurazzjoni tal-Kwalità ġew imsaħħa, kienu żviluppati SOPs rilevanti u listi ta' kontroll rispettivi għaż-żoni ta' operazzjoni kkonċernati, u ssaħħet il-funzjoni tad-diliġenza dovuta tad-Diviżjoni permezz tal-introduzzjoni tal-faċilità onlajn tas- Ġestjoni tal-uffiċċju Uffiċjali minn din id-Diviżjoni ngħataw opportunitajiet ta' taħriġ biex isaħħu l-kapaċità u l-għarfien tad- Diviżjoni. Uffiċjali pparteċipaw f'erba' seminars barra mill-pajjiż, li ffukaw fuq is-suġġetti li ġejjin: • Għażliet simplifikati tal-ispejjeż – Il-kisba taċ-ċertezza legali • Ġestjoni finanzjarja, kontroll u verifika tal-fondi tal-UE 2014-2020 • Għajnuna mill-Istat – kunċett, proċeduri, GBER, SIEĠ, linji gwida u infrastruttura • Verifika interna, esterna u tal-prestazzjoni tal-programmi u l-proġetti ffinanzjati mill-UE Sadanittant, l-uffiċjali tad-Diviżjoni attendew kors ta' taħriġ organizzat mill-Awtorità ta' Ġestjoni. Min-naħa l-oħra, id-Diviżjoni pprovdiet taħriġ lil diviżjonijiet oħra li jamministraw il-fondi tal-UE, speċjalment fil-qasam tad-determinazzjoni tal-kompożizzjoni tal-intrapriża permezz tal-immappjar tal-impriża u mekkaniżmi relatati. Direttur Ġenerali, Diviżjoni tal-Miżuri u s-Sapport ID-DIVIŻJONI GĦALL-IPPJANAR U KORDINAZZJONI TAL-PRIJORITAJIET Id-Diviżjoni għall-Ippjanar u Kordinazzjoni tal-Prijoritajiet (PPCD) hija waħda mid-Diviżjonijiet li għandha r-responsabbiltà li tmexxi u tissorvelja l-implimentazzjoni tal-fondi tal-UE f'Malta partikolarment il-Fond ta' Koeżjoni (CF), mill-Fond Ewropew għall-Iżvilupp Reġjonali (FEŻR) u mill-Fond Soċjali Ewropew (FSE). Il-Programm Operattiv I (OPI – FEŻR u FK) u l-Programm Operattiv II (OPII – FSE) (i) L-għażla tal-proġetti u sejħiet ġodda Taħt l-OPI, matul l-2018, l-Awtorità ta' Ġestjoni kkonkludiet l-evalwazzjoni ta' numru ta' sejħiet b'riżultat li 74 proġett qegħdin jiġu implementati b'valur totali ta' €674 miljun f'diversi oqsma fosthom proġetti ta' natura infrastrutturali fil-qasam tal-wirt naturali u kulturali, l-ambjent, is-saħħa, l-inklużjoni soċjali, l- edukazzjoni, l-informatika, l-enerġija, it-trasport, l-ambjent u oqsma oħra. Matul l-istess perjodu, l-Awtorità ta' Ġestjoni ħadmet mill-qrib ukoll f'konsultazzjoni mal-JASPERS sabiex jiġi fi tmiemu x-xogħol relatat mal-preparazzjoni tal-Applikazzjoni għall-Proġett Maġġuri fil-qasam Matul l-istess sena, taħt l-OP II, l-Awtorità ta' Ġestjoni kkonkludiet l-evalwazzjoni ta' numru ta' sejħiet bir-riżultat li 42 proġett qegħdin jiġu implementati b'valur totali ta' €130 miljun f'diversi oqsma fosthom l-inklużjoni soċjali, l-edukazzjoni u oqsma oħra. (ii) L-implimentazzjoni tal-proġetti Is-sena 2018 kienet waħda importanti għaliex matulha l-proġetti kellhom miri partikolari x'jilħqu u dan mhux biss mill-perspettiva finanzjarja iżda wkoll mill-perspettiva ta' implimentazzjoni. Hemm numru ta' proġetti li wieħed għandu jsemmi, fosthom il-proġett għar-riġenerazzjoni tal- akkomodazzjoni soċjali. Dan il-proġett huwa maħsub biex jiżgura li numru ta' blokok tal-akkomodazzjoni soċjali jsiru iktar aċċessibbli permezz tal-installazzjoni ta' lifitjiet effiċjenti fl-enerġija. Barra minn hekk, dan l-investiment huwa maħsub ukoll sabiex isiru xogħlijiet ta' rinnovazzjoni tal-partijiet komuni u fl- istess ħin jiġi żgurat li jkun hemm żieda fis-sigurtà għan-nies li jgħixu fl-akkomodazzjoni soċjali. Dan il- proġett għandu allokazzjoni ta' madwar €10 miljun u fih ġew identifikati iktar minn 100 blokka ta' akkomodazzjoni soċjali differenti. Huwa mistenni li madwar 700 familja tibbenefika minn dan il-proġett. Ix-xogħlijiet bdew fl-ewwel nofs tal-2018 u bħalissa qed isiru xogħlijiet fuq 19-il blokka. Proġett ieħor li fih kien reġistrat progress sostanzjali fl-implimentazzjoni kien dak iffinanzjat taħt l-FEŻR fil-forma ta' skema għar-residenzi li xtaqu jinstallaw panelli fotovoltajċi fuq il-bjut tagħhom. Dan il- proġett għandu l-għan li joffri inċentiv għal investiment f'iktar enerġija rinnovabbli f'Malta u Għawdex. B'kollox l-iskema offriet kważi 5,000 għotja għal residenzi f'69 lokalità differenti. ukoll f'numru ta' proġetti oħra approvati sabiex jipprovdu assistenza lill-intrapriżi żgħar u medji kemm f'Malta kif ukoll f'Għawdex, fosthom b'investiment f'Ta' Qali u fix-Xewkija, Għawdex, bix-xogħlijiet fi stadju avanzat sal-aħħar tas-sena 2018. Żewġ proġetti oħra fil-qasam tas-servizzi elettroniċi u servizzi oħra b'valur ta' madwar €33.4 miljun bdew jikkontribwixxu għar-riżultati tal-Programm bl-ewwel servizzi jiġu offruti fuq pjattaformi elettroniċi biex jiffaċilitaw l-operat u s-servizzi li jingħataw liċ-ċittadini. L-istess progress sar fuq wieħed mill-proġetti fil-qasam tal-edukazzjoni, bix-xogħlijiet ta' kostruzzjoni fil-kampus tal-MCAST f'Raħal Ġdid, b'investiment ta' iktar minn €33 miljun, bit-tlestija tal-ewwel fakultà tal-Istitut tal-Elettronika u Teknoloġija. Taħt l-FSE, il-Gvern alloka bejn wieħed u ieħor 20% tar-riżorsi taħt dan il-fond għall-investiment fl- impjegabbiltà u l-adattabbiltà tal-kapital uman. L-interventi għandhom l-għan li: itejbu l-opportunitajiet tax-xogħol għal min qed ifittex ix-xogħol u għall-ħaddiema, inklużi ħaddiema ta' età ikbar, b'impenn għat- titjib tal-prospetti tax-xogħol tagħhom; iżidu l-parteċipazzjoni tan-nisa fis-suq tax-xogħol permezz tat- tnaqqis ta' ostakli; iħeġġu lil individwi biex jaraw forma ta' impjieg alternattiv f'li jsiru sidien ta' negozju; u, li jitnaqqas il-livell tal-qgħad fost iż-żgħażagħ u li tonqos ir-rata ta' nies li mhumiex jaħdmu, jistudjaw jew jitħarrġu (NEET) billi jiġi ffaċilitat l-aċċess għat-tagħlim u l-impjieg sostenibbli. Għal dan il-għan il- Jobsplus, bil-għajnuna tal-FSE, qed jimplimenta żewġ proġetti u skema ta' għajnuna b'baġit ta' €26 Dawn huma l-proġetti tat-Training for Employment u l-Youth Guarantee u l-Iskema A2E li sal- lum taw għajnuna lil iktar minn 400 persuna, li nofshom huma nisa u żgħażagħ. Il-Gvern alloka bejn wieħed u ieħor 30% tal-FSE għall-ġlieda kontra l-faqar u l-esklużjoni soċjali. L- interventi għandhom l-għan li joħolqu soċjetà iktar inklussiva, li jiġġieldu l-faqar u kull tip ta' diskriminazzjoni billi jippromovu l-opportunitajiet ugwali u l-parteċipazzjoni attiva, li jtejbu l- impjegabbiltà tal-individwi, u li jtejbu l-aċċess għal servizzi affordabbli, sostenibbli u ta' kwalità għolja, inklużi l-kura tas-saħħa u s-servizzi soċjali ta' interess ġenerali. Fl-2018, kienu qed jiġu implimentati tlettax-il proġett f'dan is-settur importanti, b'investiment totali ta' iktar minn €37 miljun. Taħt dawn l-interventi, sal-aħħar tal-2018, il-FSE għen madwar 2000 persuna li Il-Gvern alloka bejn wieħed u ieħor 8% tar-riżorsi tal-FSE għall-investiment fit-tkabbir tal-kapaċità amministrattiva istituzzjonali. L-interventi ffinanzjati għandhom l-għan li jtejbu l-esekuzzjoni tal- amministrazzjoni pubblika u li jżidu l-parteċipazzjoni tal-partijiet interessati. Fl-2018, kienu qed jiġu implimentati 15-il proġett b'investiment totali ta' iktar minn €14-il miljun f'dan is- settur importanti. Proġetti ewlenin qed jiġu implimentati mill-Istitut għas-Servizzi Pubbliċi u d-Diviżjoni dwar Nies u Standards, li qed jipprovdu taħriġ lil uffiċjali pubbliċi u li nedew il-proġett tal-Mystery Shopper bil-għan li jiġu identifikati nuqqasijiet fis-servizz lill-konsumatur sabiex dawn jiġu mtejba. Proġett ieħor ferm importanti li qed jiġi ffinanzjat mill-FSE hu dak implimentat mill-Meusac, li għandu l- għan li jtejjeb il-proċess tad-djalogu soċjali billi jiġu involuti iktar il-partijiet interessati, kif ukoll bl- iżvilupp ta' pjan ta' azzjoni f'dan il-qasam. Il-Gvern alloka bejn wieħed u ieħor 36% tal-FSE għall-investiment fir-riżorsi umani permezz tal- edukazzjoni, it-taħriġ u t-tagħlim tul il-ħajja. Fl-2018 kienu qed jiġu implimentati disa' proġetti u Skema ta' Għajnuna waħda (l-IIS) b'investiment totali ta' iktar minn €43 miljun f'dan il-qasam importanti. setturi li fihom qed isiru l-interventi jinkludu: id-distribuzzjoni u taħriġ relatat mat-teknoloġija diġitali tat- tablets fl-iskejjel primarji bil-għan li titjieb l-esperjenza tat-tagħlim tal-istudenti, l-iskema għall-borża tal- istudju Endevour, programmi ta' boroż tal-istudju f'livell ta' riċerka postdottorali sabiex jissaħħu l- kontribuzzjonijiet lejn l-investiment fir-Riċerka u l-Iżvilupp, żvilupp ta' programmi ta' taħriġ fil-Livell 7 tal-MQF fl-MCAST, it-tisħiħ ta' strutturi eżistenti u strutturi ġodda għat-taħriġ vokazzjonali, reviżjoni tal- politika ċentrali sabiex tiġi rristrutturata s-sistema edukattiva u programmi ta' shadowing u taħriġ għall- professjonisti fis-settur tas-saħħa. (iii) L-inizjattiva għall-intrapriżi żgħar u medji (SMEi) Dan il-fond qed joffri wkoll appoġġ għall-iżvilupp u t-tkabbir tal-SMEs permezz ta' strument finanzjarju. Wara li sar il-Ftehim ta' Finanzjament f'Lulju tal-2015, b'żieda ta' €7 miljun lejn l-aħħar tas-sena 2018, it- total tal-SMEi f'Malta issa jammonta għal €22 miljun. Sal-aħħar ta' Dicembru, 2018, in-numru ta' tranżazzjonijiet ta' riċevituri finali kien ta' kważi 700. Simplifikazzjoni L-Awtorità ta' Ġestjoni ħadmet bis-sħiħ sabiex tintroduċi miżuri ta' simplifikazzjoni sabiex jitnaqqas il-piż amministrattiv kemm fuq il-benefiċjarji kif ukoll minn fuq entitajiet differenti involuti fl-implimentazzjoni tal-Fondi Ewropej f'Malta. Fis-sena 2018 sar ħafna xogħol biex ġie ffinalizzat l-Att Delegat għall-użu ta' miżuri ta' simplifikazzjoni. Din is-simplifikazzjoni fl-implimentazzjoni u fix-xogħol ta' verifika tal-ispiża għandha l-vantaġġ li tgħin sabiex l-enfasi jkun iktar fuq il-bżonn li jintlaħqu l-miri sabiex titjieb il-kwalità tal-ħajja taċ-ċittadini Maltin. Il-Fond għal Għajnuna Ewropea għall-Persuni l-Aktar fil-Bżonn (FEAD) Matul is-sena 2018 sar tqassim tal-oġġetti tal-ikel fi tliet okkażjonijiet minn 17-il punt ta' distribuzzjoni f'Malta u Għawdex. Waqt dawn it-tliet distribuzzjonijiet, aktar minn 3000 familja ġabru l-pakketti tal-ikel, u l-maġġoranza tal-benefiċjarji kienu nisa, tfal, nies li għandhom 'il fuq minn 65 sena u persuni b'diżabbiltà. Gie offrut ukoll taħriġ fuq ħiliet tal-ħajja bażiċi, bħall-parenting skills, ħiliet fil-litteriżmu tal-Malti u n- nutriment tat-tfal, fost korsijiet oħra. Il-programm tal-FEAD iffaċilita u appoġġa l-introduzzjoni ta' numru ta' miżuri oħra primarjament permezz taċ-ċentri LEAP, kif ukoll b'kordinament mal-Aġenzija Nazzjonali tal-Litteriżmu u l-Jobsplus. Komunikazzjoni Matul is-sena 2018, l-Awtorità ta' Ġestjoni organizzat diversi attivitajiet sabiex tkabbar l-għarfien tal- pubbliku dwar il-benefiċċji tal-Fondi Ewropej. Il-proġett tar-restawr taċ-Ċittadella kien fost il-21 finalist għall-aqwa proġett innovattiv li sar minn fondi Ewropej fl-edizzjoni RegioStars Awards 2018. Peress li l- għażla finali kellha ssir mill-pubbliku, bejn Settembru u Ottubru saret kampanja promozzjonali li matulha tnediet ukoll paġna fuq l-internet dwar dan il-proġett. L-għarfien tal-pubbliku dwar dan il-proġett u l- kompetizzjoni RegioStars Awards kompla jiżdied permezz tal-parteċipazzjoni tal-PPCD f'attivitajiet bħal Science in the City u Notte Bianca u b'għadd ta' reklami fuq mezzi tax-xandir u l-midja soċjali. Barra minn hekk, bħala parti miċ-ċelebrazzjonijiet ta' għeluq it-30 sena tal-Politika ta' Koeżjoni, l-Unjoni Ewropea nediet esibizzjoni f'kull Stat Membru dwar numru ta' proġetti li twettqu fl-Ewropa. l-esibizzjoni saret fil-binja tal-Esplora (proġett iffinanzjat taħt il-Programm Operattiv I 2007-2013) bejn l-1 u l-20 ta' Diċembru, 2018. Fl-istess xahar, fl-Esplora ġiet organizzata attività oħra għat-tfal kollha li qegħdin fir-raba' (4), il-ħames (5) u s-sitt (6) sena tal-iskola primarja, kif ukoll għall-ġenituri u l-għalliema tagħhom. B'kollox attendew mal-435 student u 500 adult għal din l-attività li saret b'kollaborazzjoni mal- Ministeru għall-Edukazzjoni u x-Xogħol. Permezz tal-użu tat-tablets, li huma ffinanzjati mill-Programm Operattiv II 2014-2020, it-tfal kellhom isolvu numru ta' mistoqsijiet relatati max-xjenza, teknoloġija, inġinerija, arti u matematika. Ġew ukoll iddisinjati u stampati sett ta' bookmarks li jippromovu proġetti li ġew iffinanzjati mill-Fondi Ewropej fl-oqsma tal-edukazzjoni, is-saħħa u l-ambjent biex jitqassmu kemm lill-pubbliku kif wkoll lill-istudenti kollha li jattendu fl-iskejjel primariji u sekondarji bil-għan li jiżdied l- għarfien fuq id-diversi proġetti ffinanzjati mill-UE. Direttur Ġenerali, Diviżjoni għall-Ippjanar u Kordinazzjoni tal-Prijoritajiet ID-DIVIŻJONI GĦALL-FONDI U L- PROGRAMMI Id-Diviżjoni għall-Fondi u l-Programmi hija waħda mid-Diviżjonijiet li għandha r-responsabbiltà li tmexxi u tissorvelja l-implimentazzjoni tal-fondi tal-UE f'Malta u tipprovdi gwida lill-diversi 'national contact points' ta' Programmi oħra tal-UE li huma ġestiti direttament mill-Kummissjoni u/jew istituzzjonijiet oħra/aġenziji. Matul l-2018, id-Diviżjoni tal-Fondi u l-Programmi, bħala l-awtorità responsabbli nominata, iffukat l- isforzi tagħha biex timpenja kemm jista' jkun fondi allokati lil Malta taħt il-Fond għall-Ażil, Migrazzjoni u Integrazzjoni (AMIF) u wkoll taħt il-Fond għas-Sigurtà Interna (ISF). Il-benefiċjarji li bbenefikaw fil-fond jinkludu l-Forzi Armati ta' Malta, il-Ministeru għall-Affarijiet Interni, AWAS, il-Forza tal-Pulizija ta' Malta kif ukoll diversi organizzazzjonijiet volontarji li għandhom interess fil-qasam tal-migrazzjoni. Bħas-snin ta' qabel, l-awtorità responsabbli enfasizzat ukoll li tilħaq il-miri finanzjarji. Fil-fatt, sa tmiem l-2018, tħallsu total ta' €10.5 miljun taħt AMIF u €54.8 miljun taħt l-ISF biex b'hekk il-miri indikati fil-programmi nazzjonali ntlaħqu b'suċċess. L-Awtorità ta' Ġestjoni għall-Fond Ewropew Marittimu u Sajd (FEMS) 2014-2020 Matul l-2018, l-Awtorità ta' Ġestjoni nediet diversi sejħiet għall-applikazzjonijiet kemm restritti (mal- ministeri kkonċernati fosthom mal-Ministeru għall-Ambjent, Żvilupp Sostenibbli u Tibdil fil-Klima u l- Ministeru għat-Trasport) u dawk miftuħin għall-pubbliku fosthom sajjieda u operaturi tal-akkwakultura biex b'hekk ikompli jiġi implimentat l-FEMS. Ma' kull tnedija ta' sejħa l-Awtorità ħadet ħsieb il- promozzjoni tas-sejħiet fejn fosthom saru diversi laqgħat ta' informazzjoni ma' benefiċjarji potenzjali biex tingħata informazzjoni xierqa u gwida fuq is-sejħiet. Matul l-2018 l-Awtorità kompliet iżżomm kuntatt kontinwu mal-benefiċjarji tagħha fejn il-proġetti approvati ġew monitorjati regolarment, saru laqgħat mal-benefiċjarji inklużi partijiet interessati u fejn saru kontrolli ta' verifiki fuq pagamanti rikjesti bl-għan li l-miri tal-proġetti tal-FEMS jintlaħqu u li l-ispiżi jkunu eliġibbli. F'Ġunju 2018 saret it-tieni ċertifikazzjoni ta' pagamenti taħt l-FEMS li kienet segwita b'ċertifikazzjoni oħra f'Diċembru 2018. Iż-żewġ ċertifikazzjonijiet li ammontaw għal €5.1 miljun tressqu lill-Kumissjoni Ewropea bħala applikazzjonijiet għall-pagamenti u dan wassal sabiex intlaħqu l-miri programmati għas-sena 2018. L-Awtorità ta' Ġestjoni għall-Fond Agrikolu Ewropew għall-Iżvilupp Rurali (FAEŻR) L-2018 kienet sena importanti għall-Fond Agrikolu Ewropew għall-Iżvilupp Rurali (FAEŻR). Tul din is- sena l-Awtorità ta' Ġestjoni laqgħet diversi applikazzjonijiet relatati ma' numru ta' miżuri taht dan il- Dawn l-applikazzjonijiet ġew sottomessi minn diversi applikanti, fosthom bdiewa, raħħala, maniġers tal-art, kunsilli lokali u ministeri. Tul l-2018 ingħataw diversi ittri ta' għotja (award letters) lil numru sostanzjali ta' benefiċjarji li issa qegħdin jibbenefikaw minn diversi miżuri. L-Awtorità ta' Ġestjoni, permezz tal-preżenza tagħha fil-Front Offices f'Ta' Qali u x-Xewkija, irċeviet 'il fuq minn 350 applikazzjoni. Il-maġġoranza ta' dawn l-applikazzjonijiet ġew evalwati minn żewg kumitati ta' selezzjoni u sa Diċembru tal-2018, ġew mogħtija 'l fuq minn 190 ittri ta' għotja lil benefiċjarji li se jibbenefikaw minn sottomiżura 4.1, 4.3, 4.4 u 6.1 kif ukoll taħt il-miżura 19 taħt il-programm LEADER. Ta' min isemmi li taħt Miżura 4.1, madwar 80 bidwi u raħħal se jirċievu iktar minn €7.53 miljun sabiex jimplimentaw proġetti fuq l-azjenda agrikola tagħhom. L-investimenti jinkludu l-bini ta' rziezet ġodda, aġġornament ta' rziezet eżistenti, bini ta' serer u bini ta' ġwiebi ġodda. Barra dan, taħt Miżura 4.3, hemm 29 kunsill lokali li qegħdin jirċievu fondi sabiex isir kisi mill-gdid ta' diversi toroq rurali madwar Malta u Għawdex. Taħt din il-miżura se tibbenefika wkoll il-Korporazzjoni għas-Servizzi tal-Ilma li se toħloq network sabiex jitqassam ilma riċiklat għall-użu agrikolu. Dawn il-proġetti se jwasslu għal għajnuna ta' aktar minn €10 miljun, b'investiment totali ta' madwar €28.1 miljun. Taħt Miżura 4.4 diversi bdiewa, raħħala, maniġers tal-art, kunsilli lokali u ministeri se jirrestawraw numru ta' ħitan tas-sejjieħ madwar Malta u Għawdex li se jwasslu għal investiment ta' iktar minn €12.8 miljun. Barra dan, taħt Miżura 6.1, inħarġu iktar minn 20 ittra tal-għotja li permezz tagħhom se jiġu implimentati sbatax-il proġett minn bdiewa żgħażagħ taħt l-erbgħin sena. Dawn il-proġetti se jwasslu sabiex dawn il- bdiewa żgħażagħ eventwalment jieħdu f'idejhom it-tmexxija tar-razzett. Bejniethom, dawn il-bdiewa żgħażagħ se jibbenefikaw minn €1.6 miljun. Parteċipazzjoni ta' Malta fil-Programmi Ewropej ta' Koperazzjoni Territorjali u oħrajn Matul is-sena 2018 l-FPD sostniet il-ħidma tagħha, flimkien mal-awtoritajiet u l-kumitati rispettivi, fuq il- Programmi Territorjali 2014-2020, fosthom l-Italja-Malta, l-Interreg Europe, l-Interreg Med kif ukoll il- Programm Interact III. L-istess taqsima ħadmet ukoll mal-Kumitat Konġunt fuq il-programm multilaterali u ta' koperazzjoni bejn il-fruntieri, il-Programm ENI CBC Med 2014-2020. Tul is-sena 2018, Malta pparteċipat f'diversi sejħiet għall-proposti taħt dawn il-programmi. Permezz tas- sejħiet li ħarġu s'issa, Malta qiegħda tipparteċipa fi 15-il proġett taħt il-Programm Italja-Malta b'valur ta' €8.9 miljun, 20 il-proġett taħt il-Programm Interreg Med, kif ukoll 13-il proġett taħt il-Programm Interreg Europe, b'valur ta' €4.1 miljun u €1.9 miljun rispettivament. Id-Divizjoni hija involuta fil-monitoraġġ tad- diversi proġetti li ġew magħżula s'issa, fejn kontinwament tiżgura li l-ammont ta' spiża li kellha tigi ċċertifikata fis-sena 2018 intlaħqet taħt il-programmi kollha. Il-programmi tal-mekkaniżmi finanzjarji taż-ŻEE u n-Norveġja 2009-2014 u 2014-2021 Fis-sena 2018 ġie ffirmat il-Ftehim tal-Programm tal-Mekkaniżmi Finanzjarji taż-ŻEE u n-Norveġja. seħħ fil-5 ta' Ġunju, segwit minn taħditiet bilaterali mal-amministraturi tal-erba' proġetti predefiniti sabiex jitfassal pjan f'applikazzjoni li jkun fiha d-dettalji kollha fuq il-proġetti, b'mod speċjali l-attivitajiet li se jibbenifikaw mill-Fondi taż-ŻEE u tan-Norveġja. F'Settembru 2018, imbagħad, ġie uffiċjalment inawgurat il-Programm taż-ŻEE u tan-Norveġja biex b'hekk, sa qabel l-aħħar tas-sena, il-proġetti kollha kellhom il- possibbiltà li jibdew l-attivitajiet ippjanati u eliġibbli biex jiġu ffinanzjati minn dawn il-fondi Komunikazzjoni Id-Diviżjoni organizzat għadd ta' seminars bil-għan li jippromovu l-istrumenti varji ta' finanzjament. minn hekk, f'Marzu tal-2018, id-Diviżjoni nediet il-mobile app u s-sit elettroniku tagħha sabiex tkun iktar viċin in-nies li jeħtieġu l-għarfien fuq id-diversi fondi li tmexxi. Min-naħa l-oħra d-Diviżjoni ħarġet diversi avviżi fil-gazzetti kif ukoll fuq mezzi ta' komunikazzjoni oħra sabiex tgħarraf lill-pubbliku bis-sejħiet Id-Diviżjoni wkoll ipparteċipat f'fieri apposta li ġew organizzati mill-Meusac kemm f'Malta kif ukoll f'Għawdex fl-okkażjoni ta' Jum l-Ewropa. Direttur għall-Fondi u l-Programmi